**ΠΡΑΣΙΝΕΣ ΠΟΛΙΤΙΣΤΙΚΕΣ ΔΙΑΔΡΟΜΕΣ 2018**

**ΕΚΔΗΛΩΣΕΙΣ ΑΝΑ ΠΕΡΙΦΕΡΕΙΑΚΗ ΕΝΟΤΗΤΑ**

**ΝΟΜΟΣ ΑΙΤΩΛΟΑΚΑΡΝΑΝΙΑΣ**

Εφορεία Αρχαιοτήτων Αιτωλοακαρνανίας και Λευκάδας

Α) Θεματική Ξενάγηση στον αρχαιολογικό χώρο Στράτου σε άτομα με αναπηρία.

Η παρούσα δράση αποτελεί μία προσπάθεια της Εφορείας Αρχαιοτήτων Αιτωλοακαρνανίας & Λευκάδος για την κοινωνική συμμετοχή και εξασφάλιση ίσων δικαιωμάτων προσβασιμότητας σε άτομα με αναπηρία, στους αρχαιολογικούς χώρους αρμοδιότητάς της. Στο πλαίσιο της δράσης έχει επιλεγεί ο αρχαιολογικός χώρος του Στράτου, η πρώτη πρωτεύουσα των Ακαρνάνων, η οποία βρίσκεται σε καίρια στρατηγική θέση, στη Δ. όχθη του ποταμού Αχελώου, που ήταν το φυσικό σύνορο ανάμεσα στην [Αιτωλία](https://el.wikipedia.org/wiki/%CE%91%CE%B9%CF%84%CF%89%CE%BB%CE%AF%CE%B1) και την [Ακαρνανία](https://el.wikipedia.org/wiki/%CE%91%CE%BA%CE%B1%CF%81%CE%BD%CE%B1%CE%BD%CE%AF%CE%B1), καταδεικνύοντας την άμεση σχέση του φυσικού περιβάλλοντος με την αρχαιολογική κληρονομιά του Στράτου.

**Ημερομηνία εκδήλωσης: 7-8 Ιουνίου 2018**

**Ώρα εκδήλωσης: 9:00 έως 13:00**

**Σημείο συνάντησης: Αρχαιολογικός Χώρος Στράτου (Θέατρο)**

**Τηλέφωνο επικοινωνίας: 2631055654 (Λ. Μακραδήμας, Δ. Γαβρίνα)**

Β) **«Περίπατος στο Κάστρο της Κυρά-Ρήνης»**

Η θεματική ξενάγηση αφορά σε κοινό ΑμεΑ, κατόπιν της επιμόρφωσης των διαφόρων ειδικοτήτων της Εφορείας Αρχαιοτήτων Αιτωλοακαρνανίας και Λευκάδος, που θα έχει προηγηθεί την 1 Ιουνίου 2018 σχετικά με την υποδοχή τους σε μουσεία και αρχαιολογικούς χώρους της εποπτείας μας. Καθώς η άρση φραγμών πρόσβασης σε μουσεία και αρχαιολογικούς χώρους αποτελεί ζητούμενο για όλους, επικεντρωνόμαστε σε επισκέπτες με αναπηρία που αντιμετωπίζουν ποικίλα προβλήματα συμμετοχής, ακολουθώντας συστηματική μουσειακή πολιτική. Σκοπός της δράσης είναι να ενημερώσουμε τους εν λόγω επισκέπτες για την ιστορία του τόπου τους αλλά και να τους εξυπηρετήσουμε ισότιμα με άλλες ομάδες κοινού. Ο αρχαιολογικός χώρος της Πλευρώνας, τα ερείπια του οποίου δεσπόζουν στη γύρω πεδιάδα, την λιμνοθάλασσα και τις αλυκές Μεσολογγίου, θα αποτελέσει την ιδανική πράσινη πολιτιστική διαδρομή για τους συμμετέχοντες.

**Ημερομηνία εκδήλωσης:** Πέμπτη 7 & Παρασκευή 8/6/2018

**Ώρα εκδήλωσης:** 9:00

**Σημείο συνάντησης:** Πλευρώνα

**Τηλέφωνο επικοινωνίας για το κοινό:** 26310-55654 (Δ. Γαβρίνα)

Γ) Με αφετηρία το Αρχαιολογικό Μουσείο Θυρρείου, όπου στεγάζεται μια σημαντική συλλογή ευρημάτων της ευρύτερης περιοχής της βόρειας Ακαρνανίας, θα πραγματοποιηθεί κατ’ αρχήν θεματική ξενάγηση (με σκοπό να γνωρίσουν οι επισκέπτες την ιστορία της περιοχής και τα αρχαιολογικά της ευρήματα) και εν συνεχεία μία περιήγηση σε επιλεγμένα τμήματα των τειχών της ομώνυμης αρχαίας πόλης, με σκοπό την ανακάλυψη της έκτασης του αρχαιολογικού χώρου και την ευαισθητοποίηση στην προστασία του πολιτιστικού και φυσικού περιβάλλοντος.

**Ημερομηνία εκδήλωσης:** Παρασκευή 8 Ιουνίου 2018

**Ώρα εκδήλωσης:** 09.00 – 13.00

**Σημείο συνάντησης:** Αρχαιολογικό Μουσείο Θυρρείου

**Τηλέφωνο επικοινωνίας για το κοινό:** 26310-55654 (Β. Τσαντήλα)

**Δ) «Επιμορφωτική δράση για θέματα προσβασιμότητας ατόμων με αναπηρίες σε μουσεία και αρχαιολογικούς χώρους».**

Στο πλαίσιο των σύγχρονων αντιλήψεων για τον κοινωνικό και εκπαιδευτικό ρόλο των μουσείων η διασφάλιση της πρόσβασης και της συμμετοχής ατόμων με διαφορετικά χαρακτηριστικά και ανάγκες αποτελεί αντικείμενο πολλών μελετών και αντίστοιχων πρακτικών διεθνώς αλλά και στην χώρα μας.

Η επιμόρφωση, που θα υλοποιηθεί από την κα Κανάρη Χαρίκλεια, Δρ. Μουσειοπαιδαγωγικής και Ειδικής Αγωγής, μεταδιδακτορική ερευνήτρια στο Παιδαγωγικό Τμήμα του Πανεπιστημίου Θεσσαλίας και Πρόεδρος του Συλλόγου Μουσειοπαιδαγωγών Ελλάδας, θα περιλαμβάνει ζητήματα σύγχρονης προσέγγισης της αναπηρίας, καθολικού σχεδιασμού και παραμέτρων που αφορούν το χώρο, τις εκπαιδευτικές δράσεις, το εκπαιδευτικό υλικό αλλά και ποικίλα μέσα επικοινωνίας με το κοινό. Η υλοποίηση της δράσης αυτής στην έδρα της Εφορείας Αρχαιοτήτων Αιτωλοακαρνανίας και Λευκάδος αναμένεται να συμβάλει στον εμπλουτισμό των γνώσεων και των δεξιοτήτων του προσωπικού της ΕΦΑΑΙΤ σε θέματα αναπηρίας και προσβασιμότητας στα κατά τόπους μουσεία και αρχαιολογικούς χώρους. Την εκδήλωση θα χαιρετήσει η κα Κατσελάκη Ανδρομάχη, Προϊσταμένη του Τμήματος Εκπαιδευτικών Προγραμμάτων της Διεύθυνσης Αρχαιολογικών Μουσείων, Εκθέσεων και Εκπαιδευτικών Προγραμμάτων του ΥΠΠΟΑ.

**Ημερομηνία εκδήλωσης: 29-5-2018**

**Ώρα εκδήλωσης: 10:00 -13:00**

**Σημείο συνάντησης: Τρικούπειο Πολιτιστικό Κέντρο**

**Τηλέφωνο επικοινωνίας για το κοινό:** 26310-55654(Δ. Γαβρίνα)

**ΝΟΜΟΣ ΑΡΓΟΛΙΔΑΣ**

**Εφορεία Αρχαιοτήτων Αργολίδας**

Α) Η Εφορεία Αρχαιοτήτων Αργολίδας πραγματοποιεί εκδήλωση στον Ποντίνο ποταμό και την Αλκυονία λίμνη, σε συνεργασία με το Κέντρο Περιβαλλοντικής Εκπαίδευσης Ν. Κίου και τη Διεύθυνση Α/θμιας Εκπαίδευσης Αργολίδας.

Η εκδήλωση θα πραγματοποιηθεί στις 5 Ιουνίου 2018 (ημέρα Τρίτη) που αποτελεί την Παγκόσμια Ημέρα Περιβάλλοντος στον αρχαιολογικό χώρο της Λέρνας, κοντά στις Πηγές της Λέρνας, την Αλκυονία λίμνη και τον Ποντίνο ποταμό και το θέμα της θα είναι «Περίπατος στον Ποντίνο ποταμό και την Αλκυονία λίμνη».

Η εκδήλωση περιλαμβάνει:

1. Ξενάγηση μαθητών της Δ΄, Ε΄ και ΣΤ΄ Τάξης των Δημοτικών Σχολείων της Π.Ε. Αργολίδας στον αρχαιολογικό χώρο της Λέρνας με ταυτόχρονη θέαση των πηγών της Λέρνας, της Αλκυονίας λίμνης και του Ποντίνου ποταμού που συνδέονται με: α) το μυθολογικό υπόβαθρο της περιοχής, β) τους χώρους λατρείας των ιστορικών χρόνων, γ) τις οχυρώσεις των ενετικών χρόνων, δ) τη λειτουργία των «Αφεντικών Μύλων», οι οποίοι έδωσαν το όνομά τους στο σημερινό χωριό και των οποίων η σημασία τεκμαίρεται από τη μάχη των Μύλων το 1825 και δ) την υδροδότηση των Δήμων Ναυπλιέων και Άργους – Μυκηνών τη σημερινή εποχή.
2. Περίπατο των μαθητών μαζί με εκπροσώπους του Κέντρου Περ/κής Εκπαίδευσης Ν. Κίου στην Αλκυονία λίμνη και τον Ποντίνο ποταμό και βιωματικές δραστηριότες των παιδιών στο χώρο των αθλητικών εγκαταστάσεων που υπάρχουν στην περιοχή, με απόδοση με ζωγραφική και πηλοπλαστική ευρημάτων από τον αρχαιολογικό χώρο της Λέρνας και απεικονίσεων των μύθων κατά την αρχαιότητα**.**

**Ημερομηνία εκδήλωσης**: 5-6-2018

**Ώρα εκδήλωσης:** 8.30 - 14.00

**Σημείο συνάντησης:** Αρχαιολογικός Χώρος Λέρνας

**Τηλέφωνο επικοινωνίας για το κοινό:** 2752-025063, 2752-0-27502, εσωτ. (Ε. Σαρρή)

2752-0-27502, εσωτ. 8, 3. (Ν. Κατσαραίος)

Β) Η Εφορεία Αρχαιοτήτων Αργολίδας σε συνεργασία με την Πρωτοβάθμια Εκπαίδευση Αργολίδας, το Κέντρο Περιβαλλοντικής Εκπαίδευσης της Ν. Κίου τον Πολιτιστικό Σύλλογο του Τολού και τον Σύλλογο Επαγγελματιών Τολού θα πραγματοποιήσει εκδηλώσεις στον Αρχαιολογικό χώρο της Ασίνης, την Πέμπτη 7/6/2018, την Παρασκευή 8/6/2018, το Σάββατο 9/6/2018 και την Κυριακή 10/6/2018 με θέμα «Φτιάχνω το φυτολόγιό μου και μαθαίνω πως κατασκευάζονται τα αγγεία». Την Πέμπτη και την Παρασκευή θα γίνουν ξεναγήσεις και προγράμματα σε δημοτικά σχολεία, ενώ το Σάββατο και την Κυριακή στους επισκέπτες του αρχαιολογικού χώρου.

Οι συμμετέχοντες θα περιηγηθούν στον αρχαιολογικό χώρο προσπαθώντας να αναγνωρίσουν είδη φυτών και θα συζητήσουν για τη διαχρονική σημασία τους, έχοντας ως πληροφοριακό υλικό καρτέλες που θα μοιραστούν από τους υπεύθυνους του προγράμματος. Οι μαθητές κόβουν τμήμα φυτών και το τοποθετούν σε καρτέλα που θα τους δοθεί δημιουργώντας το δικό τους φυτολόγιο, γράφοντας την ονομασία του φυτού και τις ιδιότητες του. Στο χώρο θα υπάρχει τροχός με τον οποίο οι μαθητές μαθαίνουν πως κατασκευάζονται αγγεία. Στο τέλος της δράσης οι μαθητές σχεδιάζουν ήδη ψημένες μινιατούρες αγγείων τις οποίες κάθε τάξη παίρνει μαζί της σε ανάμνηση της επίσκεψης στον αρχαιολογικό χώρο.

Με τη δράση αυτή στοχεύουμε στη γνωριμία των μαθητών και των πολιτών με τον αρχαιολογικό χώρο, επισημαίνοντας τη διαχρονικότητά του, όπως καθορίστηκε από την ιδιαίτερη γεωγραφική του θέση, καθώς πρόκειται για έναν χώρο με μια μακρά πορεία στο χρόνο, από την Πρωτοελλαδική εποχή (3η χιλιετία π.Χ.) έως και το Β’ Παγκόσμιο Πόλεμο. Ταυτόχρονα, οι συμμετέχοντες θα έχουν τη δυνατότητα να αναγνωρίσουν και να αξιολογήσουν το φυσικό περιβάλλον του αρχαιολογικού χώρου.

**Ημερομηνία εκδήλωσης:** 7-6-2018, 8-6-2018, 9- 6-2018, 10-6-2018

**Ώρα εκδήλωσης:** 8.00-14.00

**Σημείο συνάντησης:** Αρχαιολογικός Χώρος Ασίνης

**Τηλέφωνο επικοινωνίας για το κοινό:** **27520 25063, 27520 58101** (Ν. Κατσαραίος,

Χ. Αντωνιάδης)

**ΝΟΜΟΣ ΑΡΚΑΔΙΑΣ**

**Εφορεία Αρχαιοτήτων Αρκαδίας**

Α)Η Εφορεία Αρχαιοτήτων Αρκαδίας πραγματοποιεί την εκδήλωση “Στα μονοπάτια της μεσαιωνικής Καρύταινας”. Σε συνεργασία με τον Δήμο Μεγαλόπολης, τον Σύλλογο Καρυτινών της Αθήνας “Θεόδωρος Κολοκοτρώνης”, την **Κυριακή 10 Ιουνίου 2018** θα πραγματοποιηθεί στην περιοχή της Καρύταινας και ξενάγηση από αρχαιολόγους της Εφορείας Αρχαιοτήτων Αρκαδίας στα σημαντικά μνημεία της περιοχής.

**Ώρα εκδήλωσης:** 10.00 – 14.00

**Σημείο συνάντησης:** Πλατεία του χωριού Καρύταινας

**Τηλέφωνο επικοινωνίας για το κοινό:** 2710 225243 (Σ. Ανδρικοπούλου, Λ. Λαμπροπούλου)

**Εφορεία Παλαιοανθρωπολογίας-Σπηλαιολογίας**

Η Εφορεία Παλαιοανθρωπολογίας-Σπηλαιολογίας συμμετέχει στη δράση «Πράσινες Πολιτιστικές Διαδρομές 2018» με μια εκδήλωση στο σπήλαιο Κάψιας Αρκαδίας. Η εκδήλωση έχει θέμα *«Τα σπήλαια και ο ρόλος τους στη δόμηση του φυσικού και πολιτισμικού περιβάλλοντος»* και υλοποιείται στο πλαίσιο εκπαιδευτικού προγράμματος που απευθύνεται σε μαθητές πρωτοβάθμιας και δευτεροβάθμιας εκπαίδευσης. Περιλαμβάνει προβολή παρουσίασης όπου αναφέρονται βασικά γεωλογικά στοιχεία για τη δημιουργία των σπηλαίων και του διακόσμου τους. Παρουσιάζονται επίσης σπήλαια του ελλαδικού χώρου που διατηρούν ίχνη του ανθρώπου από τα προϊστορικά χρόνια μέχρι και σήμερα, με βάση τα δεδομένα που προέκυψαν από την αρχαιολογική έρευνα. Τέλος, γίνεται αναφορά στα αξιοποιημένα σπήλαια της Ελλάδας και προβάλλονται φωτογραφίες από αυτά. Ακολουθεί ξενάγηση στο σπήλαιο και εκπαιδευτικές δραστηριότητες. Στόχος της δράσης είναι η ενημέρωση του μαθητικού κοινού σχετικά με το ιδιαίτερο περιβάλλον των σπηλαίων και η ευαισθητοποίησή του για τη φυσική και πολιτιστική κληρονομιά του τόπου.

Η δράση θα πραγματοποιηθεί από επιστημονικό προσωπικό της Εφορείας με τη συνεργασία της Κοινωφελούς Επιχείρησης του Δήμου Τρίπολης.

**Ημερομηνία εκδήλωσης:** Παρασκευή 8 Ιουνίου 2018

**Ώρα εκδήλωσης:** 10.30

**Σημείο συνάντησης:** Είσοδος του σπηλαίουΚάψια Αρκαδίας

**Τηλέφωνο επικοινωνίας για το κοινό:** 210 9232358, 9224339 (Χ. Κονταξή, Β. Γιαννόπουλος)

**ΝΟΜΟΣ ΑΡΤΑΣ**

**Εφορεία Αρχαιοτήτων Άρτας**

Η Εφορεία Αρχαιοτήτων Άρτας διοργανώνει εκδηλώσεις που περιλαμβάνουν:

Α) «Ο Άραχθος κυλάει, παραμύθια τραγουδάει», στο Παραποτάμιο Πάρκο Νεοχωρίου, 7 Ιουνίου 2018:

Εκπαιδευτική δράση με τίτλο «Ο Άραχθος κυλάει, παραμύθια τραγουδάει», η οποία πραγματοποιείται σε συνεργασία με το Κέντρο Περιβαλλοντικής Εκπαίδευσης Αράχθου Άρτας και τον Δήμο Νικολάου Σκουφά. Συμμετέχει ο Φορέας Διαχείρισης Υγροτόπων Αμβρακικού και το Σώμα Προσκόπων Άρτας.

Η δράση περιλαμβάνει:

Καλωσόρισμα από την κ. Θεοδώρα Κοντογιάννη, Τμηματάρχη Προϊστορικών και Κλασικών Αρχαιοτήτων της ΕΦΑ Άρτας.

Χαιρετισμός από την κ. Ασπασία Ίσαρη, Υπεύθυνη του Κέντρου Περιβαλλοντικής Εκπαίδευσης Αράχθου Άρτας, και εισήγηση – ομιλία με τίτλο «Αμβρακικός ο Μαγικός».

Εισήγηση – ομιλία με τίτλο «Μνημεία στις όχθες του Αράχθου» και παρουσίαση με power point.

Ανάγνωση παραμυθιού με τίτλο «Ο Άραχθος κυλάει, παραμύθια τραγουδάει», εμπνευσμένο από την ιστορία της Αμβρακίας, της κορινθιακής αποικίας που αναπτύχθηκε στην ανατολική όχθη του Αράχθου. Μέσα από τους τρεις πρωταγωνιστές του παραμυθιού, οι μαθητές θα πληροφορηθούν σχετικά με την ίδρυση της αποικίας, τη συμβολή του ποταμού στην ανάπτυξή της, ιστορικά γεγονότα που έλαβαν χώρα στην περιοχή του ποταμού, στοιχεία για τη χλωρίδα και την πανίδα, αλλά και τους μύθους που συνδέονται με την Αμβρακία.

Χειροτεχνίες και επιδαπέδια παιχνίδια που εμπνέονται από τον Άραχθο και τις δραστηριότητες που αναπτύχθηκαν γύρω από αυτόν στο πέρασμα των αιώνων. Η ιδέα χειροτεχνίας και η κατασκευή επιδαπέδιου παιχνιδιού ανήκουν στο Εργαστήριο Ξύλου Μελιντάρης.

Η δράση απευθύνεται σε μαθητές και εκπαιδευτικούς της Α΄θμιας εκπαίδευσης.

Έναρξη: 09.00 π.μ.

Συντονιστές της Δράσης: Β. Γαλάνη, Α. Κατσαρού, Δ. Γκάμαρη (ΕΦΑ Άρτας).

Β) Θεματικές Ξεναγήσεις στο Αρχαιολογικό Μουσείο Άρτας,

8 Ιουνίου 2018

Θα πραγματοποιηθούν δύο θεματικές ξεναγήσεις στο Αρχαιολογικό Μουσείο Άρτας, στους χώρους της μόνιμης έκθεσης, όπου οι μαθητές της Α΄θμιας εκπαίδευσης θα γνωρίσουν ευρήματα που σχετίζονται με άμεσο ή έμμεσο τρόπο με τον Άραχθο και την επίδρασή του στην ίδρυση και εξέλιξη της Αμβρακίας.

Η δράση απευθύνεται σε μαθητές και εκπαιδευτικούς.

Οι ξεναγήσεις θα πραγματοποιηθούν στις 09.00 π.μ. και στις 11.30 π.μ.

Συντονίστρια της Δράσης: Β. Γαλάνη.

Γ) Αρχαιολογικό Μουσείο Άρτας, Παρηγορήτισσα, 9 Ιουνίου 2018

Το κοινό θα έχει τη δυνατότητα με ελεύθερη είσοδο να επισκεφθεί το Αρχαιολογικό Μουσείο Άρτας, όπου θα έχει τη δυνατότητα να περιηγηθεί στη μόνιμη έκθεση και τις δύο περιοδικές εκθέσεις που λειτουργούν στο Μουσείο με τίτλο «Νεώτερη Κεραμεική από την Άρτα 16ος – 20ος αιώνας» και «Νεώτερη Κεραμική από την Ήπειρο – Συλλογή Φ. Ραπακούση».

Ομοίως, το κοινό θα έχει τη δυνατότητα να επισκεφθεί με ελεύθερη είσοδο τον βυζαντινό ναό της Παναγίας της Παρηγορήτισσας, που λειτουργεί ως μουσειακός χώρος και τη Γλυπτοθήκη που βρίσκεται στον περιβάλλοντα χώρο του ναού.

Δ) Ποδηλατοβόλτα στα μνημεία της δυτικής όχθης του Αράχθου,

10 Ιουνίου 2018

Διοργάνωση ποδηλατοβόλτας σε συνεργασία με τον Ποδηλατικό Όμιλο Άρτας, στα μνημεία που σώζονται στις δύο όχθες του Αράχθου. Ως αφετηρία ορίζεται το ιστορικό Γεφύρι της Άρτας και τελικός προορισμός το Αρχαιολογικό Μουσείο Άρτας.

Κατά μήκος της διαδρομής θα πραγματοποιηθούν στάσεις και ξεναγήσεις από το προσωπικό της Εφορείας Αρχαιοτήτων Άρτας στους βυζαντινούς ναούς Αγίου Δημητρίου του Κατσούρη στους Πλησιούς, Αγίου Νικολάου της Ροδιάς στους Κιρκιζάτες, Αγίου Βασιλείου της Γέφυρας και Παναγίας Βλαχέρνας, από όπου θα διέλθουν οι ποδηλάτες.

Έναρξη δράσης: 10.00 π.μ.

Κατά την διάρκεια του εορτασμού θα προβληθεί βίντεο με τίτλο «Άραχθος: ο ποταμός της Αμβρακίας και ο ποταμός της βυζαντινής Άρτας» στις οθόνες του Αρχαιολογικού Μουσείου Άρτας και στο μέσα κοινωνικής δικτύωσης της Εφορείας Αρχαιοτήτων Άρτας (Facebook, YouTube).

**Τηλέφωνο επικοινωνίας για το κοινό:** **26810 24636 (**Α. Κατσαρού, Μ. Γκάμαρη, Β. Γαλάνη)

**ΝΟΜΟΣ ΑΤΤΙΚΗΣ**

**Εφορεία Αρχαιοτήτων Πόλης Αθηνών**

1. Η Εφορεία Αρχαιοτήτων Πόλης Αθηνών θα πραγματοποιήσει την Πέμπτη 7 Ιουνίου 2018 και την Παρασκευή 8 Ιουνίου 2018 θεματική περιήγηση με τίτλο:

«Περίπατος στην Ακαδημία»

Πώς το παρακηφίσιο τοπίο καθόρισε την πορεία από το Ιερό Τέμενος στο Γυμνάσιο και από αυτό στη Φιλοσοφική Σχολή.

Πώς οι «Κήποι του Ακαδήμου» κατοικούν μέσα στην πλατωνική Καλλίπολη. Ο απόηχος του τοπίου σήμερα.

Ξεχασμένοι κήποι και “χαμένοι Παράδεισοι”.

**Ώρα εκδήλωσης**: 10:00

Σημείο συνάντησης: Κεντρική Αρχαιολογικού Χώρου Ακαδημίας Πλάτωνος

(Τριπόλεως και Κρατύλου)

**Τηλέφωνα επικοινωνίας:** 210 3219288, 210 3313340 (Μ. Παναγιωτόπουλος, Τ. Χατζηευθυμίου)

1. Η Εφορεία Αρχαιοτήτων Πόλης Αθηνών θα πραγματοποιήσει

την Πέμπτη, 7 Ιουνίου 2018 και την Παρασκευή, 8 Ιουνίου 2018

θεματική περιήγηση στον Αρχαιολογικό χώρο των Δυτικών Λόφων με έμφαση στην αυτοφυή βλάστηση στην Αρχαιότητα.

**Σημείο συνάντησης:** Κεντρική είσοδος αρχαιολογικού χώρου

(συμβολή Διονυσίου Αρεοπαγίτου και Αποστόλου Παύλου)

**Ώρα συνάντησης:** 10:00 κατόπιν συνεννόησης για τις σχολικές ομάδες

**Τηλέφωνα επικοινωνίας:** 210 9240548 (Μ. Ντούρου)

1. Η Εφορεία Αρχαιοτήτων Πόλης Αθηνών θα πραγματοποιήσει

την Πέμπτη 7 Ιουνίου 2018 για σχολικές ομάδες και την Παρασκευή 8 Ιουνίου 2018 για το ευρύ κοινό τη θεματική περιήγηση με τίτλο: «Ανάντη = αντίθετα στο ρεύμα του ποταμού»,

στους Αρχαιολογικούς Χώρους Κεραμεικού και Αρχαίας Αγοράς.

Οι συμμετέχοντες θα εξοικειωθούν με την τοπογραφία των δύο αρχαιολογικών χώρων, καθώς και με όψεις του αρχαίου βίου που σχετίζονται με αυτούς και θα γνωρίσουν το βιότοπο του Ηριδανού ποταμού.

Η δράση στοχεύει να αποκαταστήσει νοητά την ενότητα του αρχαίου αστικού τοπίου αλλά και να αναδείξει τη διασύνδεση φύσης και πολιτισμού.

Ώρα εκδήλωσης: για τις σχολικές ομάδες, κατόπιν συνεννόησης

για το ευρύ κοινό 11:00

**Σημείο συνάντησης:** Είσοδος Αρχαιολογικού Χώρου Κεραμεικού

**Τηλέφωνα επικοινωνίας**: 210 3210196, 210 3450140(Μ. Λιάσκα, Λ. Μπουρνιάς)

1. Η Εφορεία Αρχαιοτήτων Πόλης Αθηνών θα πραγματοποιήσει την Κυριακή, 10 Ιουνίου 2018 θεματική περιήγηση για το ευρύ κοινό στον αρχαιολογικό χώρο του Λυκείου.

Ξενάγηση στον αρχαιολογικό χώρο του Λυκείου, όπου σώζονται κατάλοιπα ενός από τα πρώτα γυμνάσια της αρχαίας Αθήνας.

Σε συνδυασμό με την παρουσίαση της παλαίστρας, θα επιχειρηθεί με τη βοήθεια εποπτικού υλικού και παραθεμάτων από τις αρχαίες πηγές η ανάδειξη του πολυδιάστατου ρόλου των γυμνασίων ως χώρων σωματικής και πνευματικής αγωγής των νέων. Ταυτόχρονα, θα γίνει αναδρομή στην ιστορία της ευρύτερης περιοχής. Οι ιστορίες της χάραξης της λεωφόρου Βασιλέως Κωνσταντίνου και της κάλυψης της κοίτης του Ιλισού καθώς και οι προτάσεις ανάδειξης του αρχαιολογικού χώρου του Λυκείου θα αποτελέσουν αφετηρία για την αναζήτηση των διαφορετικών τρόπων με τους οποίους άτομα και ομάδες ερμηνεύουν, αξιολογούν και βιώνουν τον χώρο σε διαφορετικούς χρόνους.

**Σημείο συνάντησης:** Είσοδος αρχαιολογικού χώρου

**Ώρα συνάντησης:** 10:30

**Τηλέφωνα επικοινωνίας:** 210 3251744 (Ν. Σακκά),

210 9238747 - εσωτ. 409 (Μ. Χατζημανώλη)

1. ***"Η πολύ-ποικιλότητα του έργου της συντήρησης των μνημείων. Η πράσινη διάσταση"***

Θεματική ξενάγηση για μαθητές και το ευρύ κοινό στα μνημεία της Νοτίου Κλιτύος Ακροπόλεως, με θέμα την συνύπαρξη της χλωρίδας και των μνημείων στους αρχαιολογικούς χώρους. Η παρουσίαση θα γίνει από συντηρητές της Υπηρεσίας και την κα Ειρ. Βαλλιανάτου, Δρ Βιολογίας συστηματικό βοτανικό- φυτοκοινωνιολόγο.

Στο πρώτο μέρος, κοινό για όλες τις ηλικίες, έμφαση θα δοθεί στην ποικιλία των ενδημικών φυτών που συναντώνται στο χώρο από την αρχαιότητα ως σήμερα.

Στο δεύτερο μέρος,

α) οι ενήλικες θα ενημερωθούν για τα προβλήματα των αρχαίων δομικών υλικών από τα φυτά, τη σημασία της προληπτικής συντήρησης και της αναζήτησης ήπιων τρόπων για την αντιμετώπισή τους με στόχο την προστασία των μνημείων, των ανθρώπων και του περιβάλλοντος, χωρίς τη χρήση βιοκτόνων, ενώ παράλληλα

β) τα παιδιά 8-11 ετών θα ακούσουν μύθους και ιστορίες για τη χρήση των φυτών στην αρχαιότητα και θα τα αναγνωρίσουν πάνω στα μνημεία με τη βοήθεια κλείδας προσδιορισμού, εντοπίζοντας τα προβλήματα που προκαλούν στα αρχαία υλικά μέσα από περιβαλλοντικό παιχνίδι.

Απαραίτητη η δήλωση συμμετοχής τηλεφωνικά για περιορισμένο αριθμό.

Είσοδος ελεύθερη.

**Ημερομηνία εκδήλωσης:** Πέμπτη 7 και Παρασκευή 8 Ιουνίου 2018

**Ώρα εκδήλωσης:** 10.30

**Σημείο συνάντησης:** Είσοδος αρχαιολογικού χώρου Νότιας Κλιτύος Ακροπόλεως (Διονυσίου Αρεοπαγίτου & Θρασύλλου)

**Τηλέφωνο επικοινωνίας για το κοινό:** 210 3249166 (Β. Μυλωνά)

210 3224706 (Στ. Δασκαλάκης )

**Εφορεία Αρχαιοτήτων Ανατολικής Αττικής**

Η Εφορεία Αρχαιοτήτων Ανατολικής Αττικής σε συνεργασία με άλλους φορείς, διοργανώνει **από την** **Πέμπτη 7 Ιουνίου έως την Κυριακή 10 Ιουνίου** δράσεις σε αρχαιολογικούς χώρους και Μουσεία της αρμοδιότητάς της, όπως ξεναγήσεις, εκπαιδευτικά προγράμματα, θεατρικά δρώμενα και ειδικές θεματικές διαδρομές. Ακολουθεί αναλυτικά το πρόγραμμα των εκδηλώσεων.

**Πέμπτη 7 Ιουνίου 2018**

**Ξενάγηση στον Ιερό Ναό Αποστόλων Πέτρου & Παύλου στα Σπάτα**

Η Εφορεία Αρχαιοτήτων Ανατολικής Αττικής διοργανώνει ξενάγηση στον Ιερό Ναό Αποστόλων Πέτρου και Παύλου στα Σπάτα. Θα ακολουθήσει ομιλία με θέμα τις εμποροπανηγύρεις κατά την μεσαιωνική εποχή με αφορμή τις θρησκευτικές γιορτές. Στην συνέχεια θα πραγματοποιηθεί περιβαλλοντική περιήγηση για το ευρύ κοινό σε επιλεγμένη διαδρομή (περίπου 600μ.) με προορισμό τον χώρο, όπου θα μαγειρεύεται το πατροπαράδοτο «φαγάκι του Αγίου Πέτρου», το στιφάδο. Θα ακολουθήσει ομιλία από εκπρόσωπο του Λαογραφικού-Πολιτιστικού Συλλόγου «ΟΙ ΦΙΛΟΙ ΤΗΣ ΓΝΩΣΗΣ» για την παράδοση και την διατήρηση του ανωτέρω εθίμου.

**Ώρα εκδήλωσης:** 10.00 -11.30 και 11.30-13.00

**Σημείο συνάντησης:** Ιερός Ναός Αποστόλων Πέτρου & Παύλου στα Σπάτα

**Τηλέφωνο επικοινωνίας για το κοινό:** 210 3213122 (κ.κ. Π. Καραθανάση, εσωτ.143, Γ. Πάντου, εσωτ.146)

Οργανισμός Παιδείας, Πολιτισμού & Περιβάλλοντος Δήμου Σπάτων-Αρτέμιδος «Ο ΞΕΝΟΦΩΝ»: 2294045565 (κ. Γιαννούτσου)

**Παρασκευή 8 Ιουνίου 2018**

* **Περιβαλλοντική περιήγηση στον υγροβιότοπο της Αλυκής Αρτέμιδος - Ξενάγηση στον Αρχαιολογικό Χώρο της Ταυροπόλου Αρτέμιδος – Θεατρικό δρώμενο – Επεξηγηματικός περίπατος στις αμμαοθίνες**

Η Εφορεία Αρχαιοτήτων Ανατολικής Αττικής σας προσκαλεί σε μια περιβαλλοντική περιήγηση και παρατήρηση πουλιών με κιάλια και τηλεσκόπια που θα πραγματοποιηθεί στον υγροβιότοπο της Αλυκής στην Αρτέμιδα καθώς και σε ξενάγηση στον Αρχαιολογικό Χώρο της Ταυροπόλου Αρτέμιδος από αρχαιολόγους της Εφορείας Ανατολικής Αττικής. Θα ακολουθήσει θεατρικό δρώμενο με αποσπάσματα από την τραγωδία «Ιφιγένεια εν Ταύροις» του Ευριπίδη και από την κωμωδία «Επιτρέποντες» του Μενάνδρου ενώ η εκδήλωση θα ολοκληρωθεί με επεξηγηματικό περίπατο στις αμμοθίνες.

**Απαραίτητα :** Άνετα παπούτσια, καπέλο και νερό

**Σημείωση :** Μέγιστος αριθμός συμμετεχόντων έως 80. Απαραίτητη η δήλωση συμμετοχής.

**Ημερομηνία** : 8 Ιουνίου 2018

**Ώρα εκδήλωσης: 9:00 – 10:00:**  Περιβαλλοντική περιήγηση

**Σημείο συνάντησης:** Ιερός Ναός Αγίου Σπυρίδωνα

**10:30 – 13:00**: Ξενάγηση, Θεατρικό δρώμενο και επεξηγηματικός περίπατος

**Σημείο συνάντησης:** Είσοδος Αρχαιολογικού Χώρου (Λεωφόρος Αρτέμιδας)

**Τηλέφωνα επικοινωνίας:** 210 3213122 (εσωτ.149)

Αρχαιολογικό Μουσείο Βραυρώνας: 22990 27020, 22990 27340(εσωτ. 19)

Ο.Π.Π.& Π. του Δήμου Σπάτων-Αρτέμιδος «Ο Ξενοφών» : 229940 45565

Ελληνική Ορνιθολογική Εταιρεία : 210 8227937, 210 8228704 (εσωτ. 118, Ρούλα Τρίγκου)

**Σάββατο 9 Ιουνίου 2018**

* **Περίπατος σε έναν αρχαίο αγροτικό δήμο της Μεσογαίας: *Μυρρινούς, ο τόπος με τις πολλές μυρτιές*».**

Η Εφορεία Αρχαιοτήτων Ανατολικής Αττικής σας προσκαλεί σε μια ξενάγηση – περιήγηση στα μνημεία του αρχαίου δήμου Μυρρινούντος που έχουν αποκαλυφθεί στο χώρο των εγκαταστάσεων του Νέου Ιπποδρόμου Αθηνών και του Ολυμπιακού Ιππικού Κέντρου, στον αρχαιολογικό χώρο της Μερέντας Μαρκοπούλου Μεσογαίας.

Η συμμετοχή είναι ελεύθερη για το κοινό. Οι επισκέπτες παρακαλούνται να έχουν μαζί τους καπέλο και νερό.

**Ημερομηνία εκδήλωσης:** Σάββατο 9 Ιουνίου 2018

**Ώρα εκδήλωσης:** 11.00 - 13.00

**Σημείο συνάντησης:** Χώρος στάθμευσης μετά την πύλη του Νέου Ιπποδρόμου Αθηνών

**Τηλέφωνο επικοινωνίας για το κοινό :**

210 3213122 (Χρ. Κατσαβού, εσωτ. 112. Κα Κ. Πέτρου, εσωτ. 129).

Αρχαιολογικό Μουσείο Βραυρώνας: 22990 27020, 22990 27340

**Κυριακή 10 Ιουνίου 2018**

* ***Ξενάγηση στον αρχαιολογικό χώρο και το Μουσείο Βραυρώνας και*** ***Περιβαλλοντική περιήγηση σε επιλεγμένες περιηγητικές διαδρομές στον Υγρότοπο Βραυρώνας***

Ξενάγηση στον Αρχαιολογικό Χώρο και το Αρχαιολογικό Μουσείο Βραυρώνας από αρχαιολόγους της Εφορείας Αρχαιοτήτων Ανατολικής Αττικής, ενώ παράλληλα, η Ελληνική Ορνιθολογική Εταιρεία θα πραγματοποιήσει περιβαλλοντική περιήγηση για το ευρύ κοινό, σε επιλεγμένες περιηγητικές διαδρομές στον Υγρότοπο Βραυρώνας, με παράλληλη παρατήρηση πουλιών με κιάλια και τηλεσκόπια.

**Ώρα εκδήλωσης:** 10.00 - 11.30. και 11.30 – 13.00

**Σημείο συνάντησης:** Αρχαιολογικό Μουσείο Βραυρώνας.

**Τηλέφωνο επικοινωνίας για το κοινό:**

ΕΦΑ Ανατολικής Αττικής: 210 3213122 (Χρ. Κατσαβού, εσωτ. 112. Κ. Πέτρου, εσωτ. 129).

Αρχαιολογικό Μουσείο Βραυρώνας: 22990 27020, 22990 27340 (Γραφείο φύλαξης και πληροφόρησης, εσωτ. -19).

Ελληνική Ορνιθολογική Εταιρεία: 210 8227937, 210 8228704 (Ρούλα Τρίγκου, εσωτ. 118)

* **Ξενάγηση – περιήγηση στον αρχαίο δήμο Ραμνούντος γνωρίζοντας παράλληλα τη χλωρίδα της περιοχής**

Η Εφορεία Αρχαιοτήτων Ανατολικής Αττικής σας προσκαλεί σε μια ξενάγηση – περιήγηση στον αρχαιολογικό χώρο του Ραμνούντος. Διασχίζοντας την αρχαία οδό με τους πολυτελείς ταφικούς περιβόλους των κλασικών χρόνων θα ξεναγηθούμε στο περίφημο ιερό της Νεμέσεως, στα ιδιωτικά και δημόσια κτήρια, την αγορά, τα μικρά ιερά, το θέατρο και το γυμνάσιο της αρχαίας πόλης και της ακρόπολης που περικλείονται από τον περίβολο του φρουρίου ενώ παράλληλα θα γνωρίσουμε τα είδη της χλωρίδας που διαμορφώνουν τη φυσιογνωμία του τοπίου της κοιλάδας του Λιμικού, στο βορειοανατολικό άκρο της Αττικής, πλησίον του Ευβοϊκού κόλπου.

**Ώρα εκδήλωσης:** 10:30π.μ. -12:30μ.μ.

**Σημείο συνάντησης:** Είσοδος Αρχαιολογικού Χώρου Ραμνούντος

**Τηλέφωνο επικοινωνίας για το κοινό:** Αρχαιολογικός Χώρος Ραμνούντος 22940 63477

* **«Οδοιπορικό στον Λαυρεωτικό Χωροχρόνο».** Ξεναγήσεις και Δράσεις στους αρχαιολογικούς χώρους της Λαυρεωτικής.

**10:00**-**11:00**: Ξενάγηση στον αρχ/κό χώρο Θορικού.

Αφετηρία στην είσοδο του αρχ/κού χώρου (φυλάκιο)

**11:30**- **12:00**: Ξενάγηση στον ανασκαμμένο και περιφραγμένο αρχαιολογικό χώρο των μεταλλουργικών εργαστηρίων της Σούριζας.

Σημείο συνάντησης: Αγία Τριάδα στο Δρυμό. Εκπαιδευτικές δράσεις για παιδιά στον ανασκαμμένο και περιφραγμένο αρχαιολογικό χώρο των μεταλλουργικών εργαστηρίων της Σούριζας,

**13:00** – **14:00** Ξενάγηση στον αρχ/κό χώρο Σουνίου.

Αφετηρία στην είσοδο του αρχ/κού χώρου (εκδοτήριο)

**Απαραίτητα**: Κλειστά παπούτσια, μακρύ παντελόνι, καπέλο, νερό, αντηλιακό

**Τηλέφωνο επικοινωνίας για το κοινό:**

22920 22817, Αρχαιολογικό Μουσείο Λαυρίου

2292039363, Αρχαιολογικός χώρος Σουνίου

210 3213122, εσωτ. 112,131 ΕΦΑ Ανατολικής Αττικής

|  |  |
| --- | --- |
|  |  |

**Εφορεία Αρχαιοτήτων Δυτικής Αττικής**

Η Εφορεία Αρχαιοτήτων Δυτικής Αττικής διοργανώνει τις εξής δράσεις:

1. Εκδήλωση στο Φρούριο της Φυλής και στη θέση του αρχαίου Δήμου Φυλής (Αγ. Παρασκευή), σε συνεργασία με τη Διεύθυνση Πρωτοβάθμιας Εκπαίδευσης Δυτικής Αττικής και τον Δήμο Φυλής. Η εκδήλωση εντάσσεται στο πλαίσιο Προγραμμάτων Περιβαλλοντικής Εκπαίδευσης για μαθητές των τάξεων της Πρωτοβάθμιας Εκπαίδευσης. Θα περιλαμβάνει ξενάγηση από αρχαιολόγο στο Φρούριο της Φυλής και στη θέση του αρχαίου δήμου Φυλής (Αγ. Παρασκευή).

**Ημερομηνία εκδήλωσης:** Πέμπτη 7 Ιουνίου

**Ώρα έναρξης εκδήλωσης:** 09:00

**Διάρκεια εκδήλωσης:** Κατ' εκτίμηση 3 ώρες

**Σημείο συνάντησης:** Φρούριο Φυλής

**Τηλέφωνο επικοινωνίας για το κοινό:** 210 2466122 (Δ. Γεωργουσοπούλου )

2.Περίπατος με ξενάγηση από αρχαιολόγο στο Αρχαίο Φρούριο των Αιγοσθένων, ένα από τα εντυπωσιακότερα και καλύτερα διατηρημένα αρχαία φρούρια στον ελλαδικό χώρο, κτισμένο σε ένα τοπίο μοναδικού φυσικού κάλλους. Ο περίπατος θα συνδυαστεί με επίσκεψη στο εσωτερικό του πρόσφατα αναστηλωμένου ΝΑ πύργου της ακρόπολης που συγκαταλέγεται στα σπουδαιότερα μνημεία της αρχαίας οχυρωματικής τέχνης.

**Ημερομηνία εκδήλωσης:** Παρασκευή 8 Ιουνίου

**Ώρα έναρξης εκδήλωσης:** 10:00

**Διάρκεια εκδήλωσης:** Κατ' εκτίμηση 2 ώρες

**Σημείο συνάντησης:** Ακρόπολη αρχαίου φρουρίου Αιγοσθένων

**Τηλέφωνο επικοινωνίας για το κοινό στη διάρκεια του εορτασμού:**

**Τηλ.** 210 3313343 (Ε. Τσάλκου**)**

3. Διοργάνωση ημερίδας για εκπαιδευτικούς με επίσκεψη σε επιλεγμένους χώρους πολιτιστικού και περιβαλλοντικού ενδιαφέροντος:

Βουρκάρι: οχυρωματικά κατάλοιπα και υδροβιότοπος

Αρχαιολογικό Μουσείο Μεγάρων: σύντομη περιήγηση και ενημέρωση για την ιστορία και αρχαιολογία της πόλης

Ελαιώνας Μεγάρων: βυζαντινά μνημεία και αρχαίο υδραγωγείο

Αλεποχώρι - Ψάθα: αρχαία κατάλοιπα και υδροβιότοπος

Αιγόσθενα: αρχαίο φρούριο

Ημερομηνία εκδήλωσης: Κυριακή 10 Ιουνίου

**Ώρα έναρξης εκδήλωσης:** 10:00

**Διάρκεια εκδήλωσης:** Κατ' εκτίμηση 4 ώρες

**Σημείο συνάντησης:** Βουρκάρι

**Τηλέφωνο επικοινωνίας για το κοινό στη διάρκεια του εορτασμού:**

Τηλ.: 22960 22426 / Χ. Καζαζάκη,

Τηλ.: 210 3313343 / ΕιΡ. Σβανά – Ευγ. Τσάλκου

Τηλ.: 210 3213571 / Ε. Ζαγκουδάκη

4.Η Εφορεία Αρχαιοτήτων Δυτικής Αττικής διοργανώνει ξενάγηση στους αρχαιολογικούς χώρους των Αχαρνών (θολωτός τάφος, «τύμβος Σοφοκλή», αρχαίο θέατρο) και την Αρχαιολογική Συλλογή Αχαρνών, την Παρασκευή 8 Ιουνίου 2018, σε συνεργασία με το ΕΠΙΣΚΗΝΙΟΝ - ΚΙΝΗΣΗ ΠΟΛΙΤΩΝ ΓΙΑ ΤΗΝ ΑΝΑΔΕΙΞΗ ΤΟΥ ΑΡΧΑΙΟΥ ΘΕΑΤΡΟΥ ΑΧΑΡΝΩΝ. Σημείο συνάντησης είναι η Αρχαιολογική Συλλογή Αχαρνών Παρασκευή 8 Ιουνίου και ώρα 09:00.

**Τηλέφωνο επικοινωνίας για το κοινό:**210-2466122 (Ειρ. Αναγνωστοπούλου)

**Εφορεία Αρχαιοτήτων Πειραιώς και Νήσων**

Α**) Η Εφορεία Αρχαιοτήτων Πειραιώς και Νήσων διοργανώνει , την Κυριακή 10 Ιουνίου 2018 , αρχαιολογικό περίπατο σε χώρους όπου διατηρούνται ορατά κατάλοιπα των Μακρών Τειχών , καθώς και σε άλλες αρχαιότητες γύρω από τα Μακρά Τείχη , με τίτλο: "Αρχαιολογικός Περίπατος στα Μ. Τείχη και σε αρχαιότητες πέριξ αυτών : νεκροταφεία , κτήρια και δρόμοι" .**

**Οι συμμετέχοντες στον αρχαιολογικό περίπατο θα επισκεφθούν ειδικά διαμορφωμένους χώρους όπου διατηρούνται αρχαιότητες πέριξ των Μ. Τειχών , αλλά και τμήματα του νότιου Μακρού Τείχους και θα γίνει προσπάθεια, μέσα από τις αφηγήσεις των αρχαιολόγων , να αναπλαστεί η αρχαία τοπογραφία της περιοχής . Επίσης, θα δοθεί ιδιαίτερη έμφαση στην συνύπαρξη των ειδικά διαμορφωμένων –μικρών – αρχαιολογικών χώρων, στο σύγχρονο αστικό περιβάλλον και θα επιχειρηθεί η διερεύνηση του ρόλου των χώρων αυτών εντός του αστικού ιστού.**

**Ημερομηνία εκδήλωσης:**

Κυριακή 10 Ιουνίου 2018

**Ώρα εκδήλωσης:**

10: 30 - 10: 45

**Σημείο συνάντησης:**

Σταθμός ΗΣΑΠ ‘ΤΑΥΡΟΣ’ , εκδοτήρια εισιτηρίων

**Τηλέφωνο επικοινωνίας για το κοινό:**

210 4590700, 210 4590705, 210 4590712

Β) Στον αρχαιολογικό χώρο στη θέση Άγιος Νικόλαος Πάλλων, πραγματοποιείται συστηματική έρευνα από τα 2011. Τα αποτελέσματα της έρευνας επιβεβαιώνουν τη συνεχή χρήση του χώρου από τους κλασικούς έως και τους βυζαντινούς χρόνους. Συγχρόνως, προσθέτουν νέα στοιχεία για τον αρχαίο δήμο των Αιξωνίδων Αλών και για τη ζωή και την οργάνωση των οικισμών στις εκτός άστεως περιοχές κατά την ύστερη αρχαιότητα.

Η ανασκαφή έχει εκπαιδευτικό χαρακτήρα, αφού διεξάγεται κατά κύριο λόγο με τη συμμετοχή φοιτητών από το Εθνικό Καποδιστριακό Πανεπιστήμιο και το ΔΙΚΕΜΕΣ. Στο πλαίσιο του Προγράμματος Πράσινες Πολιτιστικές Διαδρομές, προτείνεται η ανοιχτή προσέλευση κοινού και μαθητών από τα σχολεία της περιοχής (κατόπιν συνεννόησης) για τη γνωριμία τους με τον αρχαιολογικό χώρο που διενεργείται συστηματική έρευνα και την ανασκαφική μέθοδο.

**Ημερομηνία εκδήλωσης:** Πέμπτη 7 και Παρασκευή 8 Ιουνίου 2018

**Ώρα εκδήλωσης: 09:00 έως 13:00**

**Σημείο συνάντησης:** Αρχαιολογικός χώρος στη θέση Άγιος Νικόλαος Πάλλων (Μάρνη 1

Βούλα)

**Τηλέφωνο επικοινωνίας για το κοινό:**

6772 747575 (Ά.–Μ. Αναγνωστοπούλου), 6937636631 (Μαίρη Γιαμαλίδη)

**Βυζαντινό και Χριστιανικό Μουσείο**

**Το Βυζαντινό και Χριστιανικό Μουσείο** παρουσιάζει σε παιδιά και ενήλικες τον διαμορφωμένο περιβάλλοντα χώρο του.

**ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ**

Με τον γενικό τίτλο «**Στους Κήπους του Βυζαντινού Μουσείου**» θα πραγματοποιηθεί σειρά εκπαιδευτικών δράσεων, από την **Πέμπτη 7 Ιουνίου έως και την Κυριακή 10 Ιουνίου 2018:**

***Θα υπάγω εις τους κήπους…***

Μαζί με τα παιδιά θα ανακαλύψουμε σε αντικείμενα του Μουσείου, λουλούδια, φυτά και δέντρα, κήπους πραγματικούς και συμβολικούς. Το πρόγραμμα ολοκληρώνεται με κηπουρική δραστηριότητα.

**Ώρες έναρξης: 10:00 και 12:00**

**Για παιδιά ηλικίας 5-8 ετών**

***Ζωγραφικό εργαστήρι στη φύση***

Τα παιδιά παρατηρούν τη φύση και προσπαθούν να αποδώσουν ζωγραφικά το τοπίο ή να δημιουργήσουν τη δική τους σύνθεση.

**Ώρες έναρξης: 10:00 και 12:00**

**Για παιδιά ηλικίας 8-10 ετών**

***Γνωριμία με τους Κήπους του Βυζαντινού Μουσείου***

Όλοι μαζί ξεκινάμε μια βόλτα στους Κήπους εντοπίζοντας σημεία ενδιαφέροντος που συνδέονται και με τη μόνιμη έκθεση του Μουσείου.

**Ώρα έναρξης: 12:00**

**Για παιδιά από 13 ετών και άνω**

**Η συμμετοχή σε όλες τις δράσεις είναι δωρεάν. Είναι απαραίτητη η δήλωση συμμετοχής στο τηλέφωνο 213 213 9507 (Δευτέρα έως Παρασκευή, 09:00-15:00).**

**ΞΕΝΑΓΗΣΕΙΣ**

Οι αρχαιολόγοι του Βυζαντινού και Χριστιανικού Μουσείου θα αναλάβουν τη γνωριμία του κοινού με τους **κήπους** του. Οι τρεις εκθεσιακοί σταθμοί η ***Φρεατο-δεξαμενή***, ο ***Παράδεισος*** και ο ***Ιλισσός*** αναφέρονται στην ιστορία της ύδρευσης της Αθήνας από την αρχαιότητα μέχρι σήμερα, στις αντιλήψεις των Βυζαντινών για την επίγεια και τη μετά θάνατον ζωή και στην εξέλιξη του παριλίσσιου τοπίου από την αρχαιότητα μέχρι τις μέρες μας.

**Η ξενάγηση στους κήπους είναι δωρεάν. Δηλώσεις συμμετοχής στα τηλέφωνα 213 2139570 & 213 2139511 (Δευτέρα έως Παρασκευή, 09:00 – 15:00).**

**Νομισματικό Μουσείο**

Στο πλαίσιο του εορτασμού της επετειακής επικοινωνιακής δράσης «Πράσινες Πολιτιστικές Διαδρομές» το Νομισματικό Μουσείο διοργανώνει θεματικές περιηγήσεις για ενήλικες. Το Ιλίου Μέλαθρον ως χώρος ανοιχτός σε εκπαιδευτικές, κοινωνικές και πολιτιστικές δράσεις, υποδέχεται το κοινό με την πραγματοποίηση περιοδικής έκθεσης στην αίθουσα «Μάντω Οικονομίδου» με τίτλο «Γλαύκες», που περιλαμβάνει έργα της Αφροδίτης Λίτη σε εικαστικό διάλογο με επιλεγμένα νομίσματα από τις συλλογές του Μουσείου, καθώς επίσης και εκπαιδευτικών δράσεων.

Οι εκδηλώσεις θα πραγματοποιηθούν στις 7,8,9 και 10 Ιουνίου 2018

**Ώρα εκδήλωσης: 10.00-12.00**

**Σημείο συνάντησης: Νομισματικό Μουσείο**

**Τηλέφωνο επικοινωνίας για το κοινό: 210 3632057 (Ε. Νάκη, Α. Ράμμου)**

**Επιγραφικό Μουσείο**

**Το Επιγραφικό Μουσείο πραγματοποιεί τις παρακάτω δράσεις:**

1. Περιήγηση – ξενάγηση, στο εικαστικό έργο της Ελένης Παπαϊωάννου: «ο Κήπος του Φιλολόγου», στον κήπο του Επιγραφικού Μουσείου.

**Ημερομηνία εκδήλωσης:** Πέμπτη 7 Ιουνίου 2018

**Ώρα εκδήλωσης:** 11.00

**Σημείο συνάντησης:** Τοσίτσα 1 Αθήνα

**Τηλέφωνο επικοινωνίας για το κοινό:** 210 8217637, 210 8847577

(Γιάννα Βενιέρη – Μ. Φουντούλη)

1. Στρογγυλή τράπεζα με θέμα: "Οδός Τοσίτσα, μία όαση πράσινου ανάμεσα στο Επιγραφικό Μουσείο και το Εθνικό Μετσόβιο Πολυτεχνείο".

**Ημερομηνία εκδήλωσης:** Παρασκευή 8 Ιουνίου 2018

**Ώρα εκδήλωσης:** 12.00

**Σημείο συνάντησης:** Τοσίτσα 1 Αθήνα

**Τηλέφωνο επικοινωνίας για το κοινό:** 210 8217637, 210 8847577

(Γ. Βενιέρη – Μ. Φουντούλη)

**Μουσείο Νεώτερου Ελληνικού Πολιτισμού**

Το εκπαιδευτικό πρόγραμμα *«Ξεδιπλώνοντας τον πράσινο μικρόκοσμο των πλακιώτικων αυλών»* επιχειρεί μια πολύπλευρη (λογοτεχνική, λαογραφική, μουσική κ.λπ.)εξερεύνηση «της πλακιώτικης αυλής» μέσα από τον μικρόκοσμο των φυτών της. Το πρόγραμμα περιλαμβάνει επισκέψεις σε αυλές της γειτονιάς της Πλάκας και στηρίζεται σε μια σειρά από παιχνίδια-δράσεις καθώς και εικαστικό εργαστήριο με κεντρικό θέμα «τη χλωρίδα» των πλακιώτικων αυλών και τους ανθρώπους που τις έζησαν ή/και τις ζουν και τις διαμορφώνουν. Απευθύνεται σε μαθητές Δ΄ και Ε΄ Δημοτικού.

**Ημερομηνία εκδήλωσης:** Πέμπτη 7 Ιουνίου 2018

**Ώρα εκδήλωσης:** 10:00-12:00

**Σημείο συνάντησης:** Κτήριο Ελληνικής Εταιρείας Περιβάλλοντος και Πολιτισμού, Τριπόδων 28

**Τηλέφωνο επικοινωνίας για το κοινό:** 210 3223368,.(Β. Πολυζώη)

**ΝΟΜΟΣ ΑΧΑΪΑΣ**

**Εφορεία Αρχαιοτήτων Αχαΐας**

**Η Εφορεία Αρχαιοτήτων πραγματοποιεί τις ακόλουθες δράσεις:**

Α) Η Εφορεία Αρχαιοτήτων Αχαΐας επέλεξε τον αρχαιολογικό χώρο του ρωμαϊκού και μεσαιωνικού Υδραγωγείου της πόλης των Πατρών και υποδέχεται μαθητές και κοινό σε μια σειρά εκπαιδευτικών δράσεων, περιπάτων, ξεναγήσεων και δημιουργικών εργαστηριών κατασκευής μακέτας του μνημείου στον αρχαιολογικό χώρο του Υδραγωγείου στην Αρόη και στο Αρχαιολογικό Μουσείο Πατρών σε συνεργασία με το Τμήμα Περιβαλλοντικών Θεμάτων Πρωτοβάθμιας και Δευτεροβάθμιας Εκπαίδευσης Νομού Αχαΐας.

**Ημερομηνία εκδήλωσης: 7 έως 9 Ιουνίου 2018**

**Α) Εκπαιδευτικά προγράμματα, θεματικές ξεναγήσεις, προβολή ψηφιακού υλικού και εργαστήρια κατασκευής μακέτας του μνημείου για μαθητές Α/θμιας και Δ/θμιας Εκπαίδευσης**

Ημέρα Διεξαγωγής:  **Πέμπτη 7 και Παρασκευή 8 Ιουνίου 2018**

Σημείο συνάντησης Αρχαιολογικό Μουσείο Πατρών και Υδραγωγείο

Ώρες διεξαγωγής: **9:00-11:00 & 11-13:00**

Το πρόγραμμα παρέχεται δωρεάν.

Απαραίτητες οι δηλώσεις συμμετοχής

**- Εκπαιδευτικές δράσεις, περίπατοι, και δημιουργικό εργαστήριο μακέτας του μνημείου για το κοινό στον αρχαιολογικό Χώρο του Υδραγωγείου στην Αρόη**

Ημέρα Διεξαγωγής: **Σάββατο 9 Ιουνίου 2018**

Ώρες διεξαγωγής: **10:30-12:00**

Σημείο Συνάντησης Υδραγωγείο Πάτρας

Απαραίτητες οι δηλώσεις συμμετοχής

Τηλ. Επικοινωνίας για το κοινό: 2613616178 ( Γ. Μανωλοπούλου)

Β) **"Προσευχές στον Κήπο του Μουσείου"**

Πολύπτυχη παρουσίαση υπαίθριας έκθεσης με θέμα την εβραϊκή νεκρόπολητης Πάτρας κατά τον 16ο-17ο αιώνα. Με αφορμή τις εκτάκτως εκτιθέμενες 34 ενεπίγραφες επιτύμβιες πλάκες στον αύλειο χώρο του Μουσείου, θα σχολιάσουμε μεταξύ άλλων:

-- τις ιστορικές πληροφορίες που αντλούμε από τα συγκεκριμένα ευρήματα,

**--** το περιεχόμενο των συγκινητικών επιγραμμάτων **(**προσευχές για τον αποθανόντα),

-- τα ονόματα (δηλωτικά προέλευσης των Εβραίων της Πάτρας) που επαληθεύουν την πολυ-πολιτισμικότητα της πόλης *και σε εκείνη* τη χρονική περίοδο,

-- την πρότερη αρχιτεκτονική χρήση της πλειοψηφίας των πλακών, συνεπώς την «πολλαπλή ανάγνωση» ενός εκθέματος, κ.ά.

Απαραίτητη είναι η δήλωση συμμετοχής κατόπιν τηλεφωνικής επικοινωνίας στο τηλ. 2613 616158ή μέσω ηλεκτρονικού ταχυδρομείου **(**efaacha@culture.gr).

**Ημερομηνία εκδήλωσης:** Σάββατο 9 Ιουνίου 2018

**Ώρα εκδήλωσης:** 11.00-14.00

**Σημείο συνάντησης:** Αρχαιολογικό Μουσείο Πατρών

**Τηλέφωνο επικοινωνίας για το κοινό:** 2613 616158 **(Ε.** Παρτίδα)

Γ) ***Ανακαλύπτω ένα Στάδιο κρυμμένο στην πόλη!***

Η δράση στοχεύει στη γνωριμία με το Ρωμαϊκό Στάδιο της Πάτρας, ένα σπουδαίο αλλά «άγνωστο» μέχρι στιγμής για το ευρύ κοινό μνημείο. Η εκπαιδευτική δράση περιλαμβάνει αναφορά στο ιστορικό πλαίσιο του μνημείου, στην αρχιτεκτονική δομή του, στα θεάματα και τα δρώμενα που διαδραματίζονταν σ’ αυτό και στον σημαντικό του ρόλο στη ζωή της ρωμαϊκής Πάτρας.

Απαραίτητη η δήλωση συμμετοχής στα τηλέφωνα: 2610275070, 2610276207.

**Ημερομηνία εκδήλωσης:** Σάββατο 9 & Κυριακή 10 Ιουνίου:

**Ώρα εκδήλωσης:** 11:00–12:30

**Σημείο συνάντησης:** Γεροκωστοπούλου και Ηφαίστου, στο κέντρο της πόλης.

**Τηλέφωνο επικοινωνίας για το κοινό:** 2610 275070, 2610 276207 Άρτεμις Μανιάκη, Σοφία Κασκαντίρη, Α. Μπαρδάκη. Απαραίτητη η δήλωση συμμετοχής στα τηλέφωνα:.

Δ) **Παραδοσιακή φορεσιά. Ένα ταξίδι 3500 χρόνων από την προϊστορική «θεά των όφεων» έως τον 19ο αιώνα μ.Χ.**

Η Εφορεία Αρχαιοτήτων Αχαΐας σας προσκαλεί την Κυριακή 10-6-2018 από τις 10.00 έως τις 13.30 στον αρχαιολογικό χώρο της Βούντενης Πατρών, για μια θεματική περιήγηση με τίτλο:

**«**Παραδοσιακή φορεσιά. Ένα ταξίδι 3500 χρόνων από την προϊστορική «θεά των όφεων» έως τον 19ο αιώνα μ.Χ.**».**

Στον αρχαιολογικό χώρο θα πραγματοποιηθούν δύο περιηγήσεις από τους υπεύθυνους αρχαιολόγους με τη συνοδεία των μελών της Αστικής Μη Κερδοσκοπικής Εταιρείας (ΑΜΚΕ) *ῬΟΕΣ - Χορός, Δράσεις Πολιτισμού*’:

α) στις 10:00 - 11:15 και

β) στις 11.30 - 12:45.

Η είσοδος στον αρχαιολογικό χώρο θα είναι δωρεάν.

Για τη συμμετοχή στη δράση είναι απαραίτητα τα παρακάτω:

1. Τα παιδιά θα είναι υπό την εποπτεία των γονέων / συνοδών τους.
2. Οι επισκέπτες θα πρέπει να είναι εφοδιασμένοι με νερό, καπέλα και αντιηλιακό.

**Ημερομηνία εκδήλωσης:** Κυριακή 10 Ιουνίου 2018

**Ώρα εκδήλωσης:** Από τις 10:00 έως τις 13:30

**Σημείο συνάντησης:** Κτήριο υποδοχής επισκεπτών στη Βούντενη.

**Τηλέφωνο επικοινωνίας για το κοινό:** Δηλώσεις συμμετοχής και πληροφορίες την Πέμπτη 7-6-2018 και την Παρασκευή 8-6-2018 στα τηλέφωνα2610 275070, εσωτ. 128 και ώρες 9-12 (κα Κωνσταντίνα Σούρα). Την ημέρα της εκδήλωσης (Κυριακή 10 Ιουνίου 2018), στο τηλέφωνο (κα Κων/να Ακτύπη και κα Κωνσταντίνα Σούρα).

**ΝΟΜΟΣ ΒΟΙΩΤΙΑΣ**

**Εφορεία Αρχαιοτήτων Βοιωτίας**

Η Εφορεία Αρχαιοτήτων Βοιωτίας συμμετέχει στις Πράσινες Πολιτιστικές Διαδρομές 2018 με εκδηλώσεις ως εξής:

7 ΙΟΥΝΙΟΥ 2017

Αρχαιολογικό Μουσείο Σχηματαρίου

Εκπαιδευτικό πρόγραμμα για παιδιά ηλικίας 9-12, με τίτλο «Σε αρμονία με τη φύση... Κατ΄αρετήν ζην...». Μέσα από την εκπαιδευτική δράση τα παιδιά μαθαίνουν πώς η φύση αποτελούσε σημαντικό κομμάτι της καθημερινότητας στην αρχαιότητα, πως η ζωή σύμφωνα με τους φυσικούς νόμους και τις εποχές ήταν απαιτούμενο για την επιβίωση, και πώς γινόταν αξιοποίηση κατά το δυνατόν των δώρων της φύσης, χωρίς να πετιέται τίποτα.

**Ημερομηνία εκδήλωσης: 7 Ιουνίου 2018**

**Ώρα εκδήλωσης: 11.00 – 12.30**

**Σημείο συνάντησης:** Αρχαιολογικό Μουσείο Σχηματαρίου

**Τηλέφωνο επικοινωνίας για το κοινό:** 22620 58220/ Γεωργία Ψαρρού, Δευτ. – Παρ., 9.00-13.00

8 ΙΟΥΝΙΟΥ 2017

Ιερά Μονή Οσίου Λουκά

Το κοινό θα περιηγηθεί στους χώρους της Μονής του Οσίου Λουκά και θα ξεναγηθεί

στο Καθολικό της Μονής από αρχαιολόγους της Υπηρεσίας.

**Ημερομηνία εκδήλωσης: 8 Ιουνίου 2018**

**Ώρα εκδήλωσης: 11.00 – 12.30**

**Σημείο συνάντησης:** Χώρος εισόδου ιεράς Μονής Οσίου Λουκά

**Τηλέφωνο επικοινωνίας για το κοινό:** 22620 89359 (Ασημίνα Καρδάση, Δευτ. – Παρ., 9.00-13.00)

10 ΙΟΥΝΙΟΥ 2018

Αρχαιολογικοί Χώροι Θηβών

Με αφετηρία το Αρχαιολογικό Μουσείο Θηβών, στο οποίο στεγάζεται ένας σημαντικός προϊστορικός αρχαιολογικός χώρος, αλλά και ο Μεσαιωνικός Πύργος Σαιντ Ομέρ στην αυλή του, καλούνται οι ενδιαφερόμενοι να συμμετάσχουν σε μία περιήγηση στη σύγχρονη πόλη, με σκοπό την ανακάλυψη των αρχαιολογικών χώρων της Θήβας, τη γνωριμία με τα διαχρονικά μνημεία της και την ευαισθητοποίηση στην προστασία του πολιτιστικού και φυσικού περιβάλλοντος.

Αρχαιολογικός Χώρος Πλαταιών

Με αφετηρία τον Αρχαιολογικό Χώρο Πλαταιών, όπου και η ομώνυμη οχυρωμένη αρχαία πόλη, καλούνται οι ενδιαφερόμενοι να συμμετάσχουν σε μία περιήγηση, με σκοπό να γνωρίσουν την ιστορία της περιοχής και τα αρχαιολογικά της ευρήματα.

**Ημερομηνία εκδήλωσης: 10 Ιουνίου 2018**

**Ώρα εκδήλωσης: 11.00 – 12.30**

**Σημείο συνάντησης: Αρχαιολογικό Μουσείο Θηβών & Αρχαιολογικός Χώρος Πλαταιών (αντίστοιχα)**

**Τηλέφωνο επικοινωνίας για το κοινό:** 22620 80945 (Εύη Τσώτα, Δημήτρης Κουτσοδήμος, Δευτ. – Παρ., 9.00-13.00)

**ΝΟΜΟΣ ΓΡΕΒΕΝΩΝ**

**Εφορεία Αρχαιοτήτων Γρεβενών**

Η Εφορεία Αρχαιοτήτων Γρεβενών, σε συνεργασία με την Δημόσια Κεντρική Βιβλιοθήκη Γρεβενών, το περιοδικό Τύρβη και τη Θεατρική Ομάδα Γρεβενών «Άστεγοι», προσκαλεί το κοινό, το Σάββατο 9 Μαΐου στο Σπήλαιο Γρεβενών, χαρακτηρισμένο τόπο ιδιαίτερου φυσικού κάλλους, συνδυάζοντας ένα πολιτιστικό περίπατο, με τη συνοδεία αρχαιολόγων, στην αρχαία οχύρωση, πάνω από το φαράγγι της Πορτίτσας και τον ποιητικό λόγο με εσπερίδα η οποία έχει τίτλο ''Άνθη της πέτρας. Μνημεία και φύση στη ποιητική δημιουργία και έκφραση''. Η εσπερίδα θα γίνει το Σάββατο 09 Ιουνίου 2018 στην πλατεία του παλαιού Δημοτικού Σχολείου, διατηρητέου κτιρίου της δεκαετίας του 1930.

**Πρόγραμμα εκδήλωσης**:

19.00: Περίπατος και θεματική ξενάγηση στην αρχαία οχύρωση

**Εσπερίδα: ώρα 20.30 έως 21.30**

* 20.30: Ομιλία του συγγραφέως κ. Αντώνη Παπαβασιλείου,εκδότη του περιοδικού ''Τύρβη'' με θέμα "Μνημεία και φύση στη ποιητική δημιουργία και έκφραση"
* 21.00: Ανάγνωση θεματικών ποιημάτων από τα μέλη της Θεατρικής Ομάδας Γρεβενών «Άστεγοι» (Γιάννης Παπαδιαμάντης, Βασιλική Ευταξία, Μαρία Καραμήτρου, Άρτεμις Καραθάνου)
* 21.30: Ποιητής Σωτήρης Σαράκης: Ανάγνωση των ποιημάτων από τον ίδιο τον δημιουργό τους

**Σημείο συνάντησης:** Πλατεία Τ.Κ. Σπηλαίου

Η συμμετοχή είναι ελεύθερη για το κοινό.   
**τηλ. επικοινωνίας για το κοινό**: 24610 25903 (Σ. Ραπτόπουλος, Π. Πλιάτσιου)

**ΝΟΜΟΣ ΔΡΑΜΑΣ**

**Εφορεία Παλαιοανθρωπολογίας-Σπηλαιολογίας**

Η Εφορεία Παλαιοανθρωπολογίας-Σπηλαιολογίας, Γραφείο Β. Ελλάδος, στο πλαίσιο της επικοινωνιακής δράσης «Πράσινες Πολιτιστικές Διαδρομές 2018» διοργανώνει σχετική εκδήλωση στο ***Σπήλαιο Πηγών Αγγίτη (Μααράς)***, σε συνεργασία με την Κοινωφελή Επιχείρηση του Δήμου Προσοτσάνης, την Πέμπτη 7 Ιουνίου 2018.

Θα πραγματοποιηθεί εκπαιδευτική δράση για μαθητές πρωτοβάθμιας εκπαίδευσης με τίτλο: *«Σπήλαιο Πηγών Αγγίτη: η συμβολή ενός υπόγειου ποταμού στη ζωή του ανθρώπου από την προϊστορία μέχρι σήμερα»* η οποία περιλαμβάνει περιήγηση στο σπήλαιο και τον περιβάλλοντα χώρο, εκπαιδευτικές δραστηριότητες και εικαστικό εργαστήριο. Στόχος του προγράμματος είναι η γνωριμία των μαθητών με τον ιδιαίτερο χώρο του σπηλαίου και η ανάδειξη της σημασίας του υπόγειου ποταμού που ρέει στο εσωτερικό του για τη δημιουργία του σπηλαίου, τον άνθρωπο και το περιβάλλον.

**Ημερομηνία εκδήλωσης:** 7-6-2018

**Ώρα εκδήλωσης:** 9:00

**Σημείο συνάντησης:** Είσοδος σπηλαίου Πηγών Αγγίτη

**Τηλέφωνο επικοινωνίας για το κοινό:** 2310 410185, Χ. Μιχελάκη, Ζ. Ιντζέ

Σπήλαιο Πηγών Αγγίτη 25220 23620

**ΝΟΜΟΣ ΔΩΔΕΚΑΝΗΣΟΥ**

**Εφορεία Αρχαιοτήτων Δωδεκανήσου**

Η αρχαία ακρόπολη της Ρόδου, το σημερινό Μόντε Σμιθ, τόπος ιδιαίτερης φυσικής ομορφιάς, «πεδίων και αλσών μεστή», λειτουργούσε από την αρχαιότητα ως χώρος λατρείας, παιδείας, άθλησης και αναψυχής. Στον χώρο αυτό, ο οποίος εξακολουθεί να προορίζεται ως πνεύμονας άθλησης, αναψυχής και περιπάτου των σημερινών κατοίκων της πόλης, η Εφορεία Αρχαιοτήτων Δωδεκανήσου, προγραμματίζει σειρά εκδηλώσεων από τις 7 έως τις 10 Ιουνίου, οι οποίες θα πλαισιωθούν από θεματικές περιηγήσεις για μαθητές και το ευρύτερο κοινό.

**Πρόγραμμα εκδηλώσεων:**

Πέμπτη 7 Ιουνίου 2018 & Παρασκευή 8 Ιουνίου 2018

Εκπαιδευτικό Πρόγραμμα: **«….στα χνάρια των αρχαίων αθλητών στην ακρόπολη της Ρόδου»**.

1. Θεματική περιήγηση στο αρχαίο στάδιο (ιστορία της Ρόδου, ακρόπολη, στάδιο, γυμνάσιο, πανελλήνιοι - ολυμπιακοί αγώνες, ρόδιοι ολυμπιονίκες, Διαγόρας) και παιχνίδι.

2. Επίσκεψη στην έκθεση *Άθλα εκ Ρόδου*, στον εκθεσιακό χώρο τηςακρόπολης Ρόδου.

3. Ωδείο: απαγγελία – δρώμενο του *Ολυμπιόνικου* από τους συμμετέχοντες μαθητές (συνεργασία με δασκάλους).

Το πρόγραμμα απευθύνεται σε μαθητές Δημοτικού (κατόπιν συνεννόησης με την Εφορεία Αρχαιοτήτων Δωδεκανήσου). Ώρες λειτουργίας σχολείων.

Πέμπτη 7 Ιουνίου 2018

Θεματική περιήγηση στα μνημεία του αρχαίου Σταδίου και Ωδείου και αθλητική δραστηριότητα για τα μέλη του ΚΑΠΗ Ρόδου. Ώρα: 9:00 π.μ.

Σάββατο 9 Ιουνίου 2018

Εκδηλώσεις στο αρχαίο Στάδιο:

Δρώμενο από το Τμήμα αρχαιοελληνικών χορών του Λαογραφικού - Μουσικοχορευτικού Συλλόγου Καλυθιών «Τερψιχόρη».

Μουσική εκδήλωση από το Μουσικό Σχολείο Ρόδου.

Ώρα: 20:30μ.μ.

Κυριακή 10 Ιουνίου 2018

**Θεματική περιήγηση** για ελεύθερες ομάδες κοινού στα μνημεία του αρχαίου Σταδίου και Ωδείου.

**Σημείο συνάντησης:** Είσοδος αρχαιολογικού χώρου ακρόπολης Ρόδου

Ώρες: 11:00, 12:00, 13:00

**Τηλέφωνο επικοινωνίας για το κοινό: 22413-65200, -210, -212**

**ΝΟΜΟΣ ΕΥΒΟΙΑΣ**

**Εφορεία Αρχαιοτήτων Ευβοίας**

**Η Εφορεία Αρχαιοτήτων Ευβοίας σε συνεργασία με το 20ο Δημοτικό Σχολείο Καρύστου, και το Δήμο Καρύστου πραγματοποιεί περιήγηση στην Κάρυστο των Μεσαιωνικών Χρόνων για μαθητές πρωτοβάθμιας εκπαίδευσης.**

Η συνάντηση με τους μαθητές του 2ου Δημοτικού Σχολείου της πόλης της Καρύστου, γίνεται στο παραθαλάσσιο μεσαιωνικό φρούριο της Καρύστου. Μπαίνουμε στην εσωτερική αυλή του και μιλάμε για τους γενναίους φρουρούς του, για το κανόνι που ακόμα υπάρχει από εκείνους τους καιρούς, τις τρομερές ζεματίστρες που κρέμονται εξωτερικά και βέβαια για τους πειρατές και λογιών άλλους εχθρούς που κατέφθαναν από το πέλαγος. Στη συνέχεια ανηφορίζουμε στους Μύλους, οικισμό της πόλης, κάτω από το Κοκκινόκαστρο, το Castello Rosso,  και περιηγούμαστε ανάμεσα σε σκιερά πλατάνια, τούρκικες βρύσες, νερόμυλους, περπατώντας πάνω σε παλιά πέτρινα καλντερίμια. Την βόλτα μας συνοδεύει το κελάηδισμα των πουλιών και ο ήχος από το τρεχούμενο νερό των πηγών.

………………………………………………………………………………………………………………………….

**Ημερομηνία εκδήλωσης: 7 Ιουνίου 2018**

**Ώρα εκδήλωσης: 10-12**

**Σημείο συνάντησης: Μπούρτζι Καρύστου**

**Τηλέφωνο επικοινωνίας για το κοινό:** **22240-29218 (**Φ. Σταυρουλάκη)

**ΝΟΜΟΣ ΕΥΡΥΤΑΝΙΑΣ**

**Εφορεία Αρχαιοτήτων Φθιώτιδας-Ευρυτανίας**

**Η Εφορεία Αρχαιοτήτων Φθιώτιδας και Ευρυτανίας**, διοργανώνει **αρχαιολογική περιήγηση και εκπαιδευτική δράση για σχολικές Ά/βάθμιας ομάδες εκπαίδευσης του Δήμου Καρπενησίου στην παλαιοχριστιανική βασιλική του Αγίου Λεωνίδη στο Κλαυσί Ευρυτανίας όπως παρακάτω:**

**Πέμπτη, 7 Ιουνίου 2018**

*Σε συνεργασία με το Δήμο Καρπενησίου και την Διεύθυνση Α’/βάθμιας Εκπαίδευσης Ευρυτανίας.*

**«Η παλαιοχριστιανική βασιλική του Αγίου Λεωνίδη. Ανακαλύπτω και δημιουργώ μορφές του φυσικού κόσμου, ζώα - φυτά - ψάρια»**.

Εκπαιδευτική δράση η οποία διαρθρώνεται σε τρείς θεματικές ενότητες: α) περίπατος - ξενάγηση στην παλαιοχριστιανική βασιλική, β) αναζήτηση και εντοπισμός παραστάσεων παραστάσεων με φυτικά και ζωικά θέματα και γ) δημιουργική ενασχόληση με την κατασκευή ψηφιδωτών μοτίβων από υλικά της φύσης, όπως όσπρια, χαλίκια, κ.λ.π.

**Xρονική διάρκεια εκδήλωσης:** 9:00 – 12:00

**Σημείο συνάντησης:** Δυτική είσοδος του οικισμού Κλαυσί

**Τηλ. επικοινωνίας για το κοινό**: 22310 47628 και 629 (εσωτ.: 227) (**Α. Τσόκα)**

**ΝΟΜΟΣ ΗΛΕΙΑΣ**

**Εφορεία Αρχαιοτήτων Ηλείας**

Α) Η Εφορεία Αρχαιοτήτων Ηλείας προσκαλεί το κοινό να παρακολουθήσει τη θεματική ***περιήγηση – πεζοπορία στον αρχαιολογικό χώρο της Κυλλήνης-Γλαρέντζας***, που θα πραγματοποιηθεί το **Σάββατο** **09 Ιουνίου 2018** και ώρα **18.30 μ.μ.**

Η δράση αφορά στον χώρο όπου ιδρύθηκαν, αναπτύχθηκαν και ήκμασαν η αρχαία Κυλλήνη, επίνειο της πρωτεύουσας των Ηλείων Ήλιδας και η μεσαιωνική Γλαρέντζα, επίνειο της πρωτεύουσας του Πριγκιπάτου της Αχαΐας Ανδραβίδας. Με αφορμή την περιήγηση στα σωζόμενα κυρίως μεσαιωνικά κατάλοιπα θα επιχειρηθεί η ανασύσταση της ιστορίας του τόπου, ο οποίος επιλέχθηκε ως μοναδικό λιμάνι της περιοχής από την αρχαιότητα έως τις μέρες μας και αναδείχθηκε σε διαχρονική πύλη επικοινωνίας της Ελλάδας με τη Δύση. Η ομορφιά του φυσικού τοπίου την ιδιαίτερη ώρα της δύσης του ήλιου επιλέγεται ως το ιδανικό πλαίσιο γνωριμίας με τον τόπο.

Ως σημείο συνάντησης των συμμετεχόντων και αφετηρία της περιήγησης ορίζεται η είσοδος του αρχαιολογικού χώρου, επί του παραλιακού δρόμου Κυλλήνης.

**Τηλέφωνο επικοινωνίας για το κοινό στη διάρκεια του εορτασμού:** 2624022529, 2623095033 **(Νάνσυ Ράλλη – Τώνια Μουρτζίνη)**

**Σημ.: Οι ενδιαφερόμενοι θα πρέπει να δηλώσουν εγκαίρως συμμετοχή, καθώς θα τηρηθεί αυστηρώς σειρά προτεραιότητας. | Μέγιστος αριθμός συμμετεχόντων: 50 άτομα. | | Είσοδος δωρεάν. | Οι συμμετέχοντες θα πρέπει να είναι απαραιτήτως εφοδιασμένοι με κλειστά παπούτσια, μακρύ παντελόνι, καπέλο, νερό, αντηλιακό.**

Β) η Εφορεία Αρχαιοτήτων Ηλείας θα πραγματοποιήσει επίσης θεματική περιήγηση στον Αρχαιολογικό Χώρο Ολυμπίας με τίτλο «΄Αλτις 1875-2018: Ακολουθώντας τα χνάρια των ερευνητών αρχαιολόγων».

Η περιοχή της Ολυμπίας, υπήρξε κατά την αρχαιότητα προσφιλής τόπος συνάντησης των Πανελλήνων, κατοίκων της μητροπολιτικής Ελλάδας, της ανατολής και της δύσης, τόπος οικουμενικός και φορέας ιδεωδών που πήγασαν από τους αδιάλειπτα, επί μια και πλέον χιλιετία, εκεί τελούμενους Ολυμπιακούς Αγώνες. Το 393 μ.Χ, ο Θεοδόσιος ο Α΄, κατήργησε τους Ολυμπιακούς Αγώνες, σε μια προσπάθεια εξάλειψης καθετί που θεωρούταν ειδωλολατρικό. Η περιοχή εγκαταλείφτηκε οριστικά την εποχή του Θεοδοσίου του Β΄ το 426 μ.Χ, όταν με διάταγμά του επέβαλε την καταστροφή και το κλείσιμο όλων των ειδωλολατρικών ιερών.

Η πρώτη ανασκαφική έρευνα στην Ολυμπία πραγματοποιήθηκε στις 28 Απριλίου του 1829 από Γάλλους ερευνητές Η ανασκαφική έρευνα διεξήχθη στο ναό του Δία, διήρκησε περίπου έξι εβδομάδες και διεκόπη με διάταγμα του Κυβερνήτη της ελληνικής πολιτείας Ι. Καποδίστρια.

Από το 1875 έως και σήμερα το Γερμανικό Αρχαιολογικό Ινστιτούτο ύστερα από σύμβαση που υπέγραψε με το ελληνικό κράτος συνεχίζει την έρευνα εντός του οργανωμένου αρχαιολογικού χώρου.

Κατά τα έτη 2006 έως και 2016, στο πλαίσιο υλοποίησης δημόσιου τεχνικού έργου υδρεύσεως της Ηλείας από τον ποταμό Ερύμανθο αποκαλύφθηκαν στον περιβάλλοντα χώρο της Άλτις, από την Εφορεία Αρχαιοτήτων Ηλείας, δυο σημαντικά ιερά, το ιερό της Δήμητρας Χαμύνης και το ιερό της Ειλειθύιας.

Στο πλαίσιο της εκδήλωσης θα πραγματοποιηθούν περιηγήσεις στον ευρύτερο αρχαιολογικό χώρο της Αρχαίας Ολυμπίας, με πρόθεση να γίνουν γνωστά στο ευρύ κοινό τα πρόσφατα ανασκαφέντα ιερά της Δήμητρας Χαμύνης και Ειλειθύιας, καθώς και το νεκροταφείο με τους θαλαμωτούς τάφους μυκηναϊκών χρόνων που βρίσκεται στον περιβάλλοντα χώρο του αρχαιολογικού μουσείου Ολυμπίας και να αντιληφθούν πολύ καλύτερα το μέγεθος του ιερού του Διός.

**Ημερομηνία εκδήλωσης:** 8 & 9 Ιουνίου 2018

**Ώρα εκδήλωσης:** 10π.μ

**Σημείο συνάντησης:** Είσοδο Αρχαιολογικού χώρου Ολυμπίας.

**Τηλέφωνο επικοινωνίας για το κοινό:** 26240 22529(Ρ. Λεβεντούρη)

**ΝΟΜΟΣ ΘΕΣΠΡΩΤΙΑΣ**

**Εφορεία Αρχαιοτήτων Θεσπρωτίας**

Η Εφορεία Αρχαιοτήτων Θεσπρωτίας, σε συνεργασία με τη Διεύθυνση Πρωτοβάθμιας Εκπαίδευσης Θεσπρωτίας, διοργανώνει στον αρχαιολογικό χώρο των Γιτάνων εκπαιδευτική δράση για οργανωμένες σχολικές ομάδες με τίτλο «Στο θέατρο των Γιτάνων».

Στο πλαίσιο του φετινού εορτασμού, δίνεται η δυνατότητα στην εκπαιδευτική κοινότητα να γνωρίσει έναν από τους πιο αξιόλογους αρχαιολογικούς χώρους της Θεσπρωτίας, την αρχαία πόλη των Γιτάνων: τον μεγαλύτερο σε έκταση και τον σημαντικότερο -από άποψη πολεοδομικής οργάνωσης και σωζόμενων μνημείων- αρχαίο οικισμό της Θεσπρωτίας, ο οποίος ταυτόχρονα αποτέλεσε σημαντικό πολιτικό, διοικητικό και οικονομικό κέντρο της ευρύτερης περιοχής της αρχαίας Ηπείρου.

Κατά τη διάρκεια της εκπαιδευτικής περιήγησης, οι μαθητές θα γνωρίσουν το αρχαίο θέατρο, το οποίο λειτούργησε και ως χώρος δημόσιων πολιτικών συναθροίσεων των Θεσπρωτών και των Ηπειρωτών. Η θέση του θεάτρου σε μία θέση ιδιαίτερου φυσικού κάλλους, σε ελάχιστη απόσταση από την κοίτη του ποταμού Καλαμά, αποτελεί αφορμή για την επισήμανση της αμφίδρομης σχέσης φυσικού και ανθρωπογενούς περιβάλλοντος και την ευαισθητοποίηση των μαθητών σε θέματα προστασίας των αρχαίων μνημείων και του φυσικού περιβάλλοντος. Οι μαθητές θα έχουν επιπλέον την ευκαιρία να «ξεναγηθούν» στο έργο συντήρησης και αποκατάστασης του θεάτρου, το οποίο υλοποιείται στο πλαίσιο του ΕΣΠΑ 2014-2020.

Παράλληλα, το πρόγραμμα περιλαμβάνει εκπαιδευτική περιήγηση στα σημαντικότερα μνημεία της αρχαίας πόλης των Γιτάνων (τομέας ιδιωτικών οικιών, αγορά, ναοί, πρυτανείο) και εκπαιδευτικές δραστηριότητες στον χώρο του θεάτρου.

***Τόπος υλοποίησης:*** Αρχαιολογικός χώρος Γιτάνων

***Ηλικιακές ομάδες:***Γ΄-ΣΤ΄ Τάξεις Δημοτικού

***Διάρκεια προγράμματος:*** 1.30΄

***Μέγιστος αριθμός συμμετεχόντων:*** 25 μαθητές

***Διαθέσιμος εκπαιδευτικός φάκελος:*** έντυπο για τον εκπαιδευτικό και τον μαθητή

Για συμμετοχή είναι απαραίτητη η τηλεφωνική κράτηση. Λόγω του περιορισμένου χρονικού διαστήματος υλοποίησης (7 έως 8 Ιουνίου 2018), θα τηρηθεί σειρά προτεραιότητας. Για δηλώσεις συμμετοχής οι ενδιαφερόμενοι μπορούν να επικοινωνούν στα τηλέφωνα 26650.28539, 21417.

**Ημερομηνία εκδήλωσης:** 7-8 Ιουνίου 2018

**Ώρα εκδήλωσης:** 9.00 – 13.00

**Σημείο συνάντησης:** Αρχαιολογικός χώρος Γιτάνων

**Τηλέφωνο επικοινωνίας για το κοινό:**, 26650 21417, 28539 (κα Θ.Λάζου)

**ΝΟΜΟΣ ΘΕΣΣΑΛΟΝΙΚΗΣ**

**Εφορεία Αρχαιοτήτων Πόλης Θεσσαλονίκης**

Η Εφορεία Αρχαιοτήτων Πόλης Θεσσαλονίκης στο πλαίσιο της πανελλαδικής εμβέλειας δράσης του Υπουργείου Πολιτισμού και Αθλητισμού «*Πράσινες Πολιτιστικές Διαδρομές*», θα πραγματοποιήσει την Πέμπτη 10 και την Παρασκευή 11 Ιουνίου 2018 και ώρα 9:30 και 12:00, θεματικές περιηγήσεις στον αρχαιολογικό χώρο της Ρωμαϊκής Αγοράς Θεσσαλονίκης και στο Γενί Τζαμί (Παλαιό Αρχαιολογικό Μουσείο).

Οι περιηγήσεις θα εστιάζουν στους συμβολισμούς του φυτικού κόσμου από την αρχαιότητα έως και τα νεώτερα χρόνια, όπως διασώζονται σε αρχαίους ελληνικούς μύθους για τα δέντρα και σε νεότερες παραδόσεις, και θα απευθύνονται σε μαθητές σχολικών τάξεων πρωτοβάθμιας εκπαίδευσης. Στη διάρκεια της δράσης οι μαθητές θα συμμετέχουν σε ομαδική καλλιτεχνική δραστηριότητα και θα παίξουν αρχαία παιχνίδια στον αρχαιολογικό χώρο της Ρωμαϊκής Αγοράς.

**Ημερομηνία εκδήλωσης:** 10 και 11 Ιουνίου 2018

**Ώρα εκδήλωσης:** 9:30 και 12:00

**Σημείο συνάντησης:**

ΦυλάκιοΡωμαϊκής Αγοράς(γωνία οδών Φιλίππου και Αγνώστου Στρατιώτου)

Γενί Τζαμί (Παλαιό Αρχαιολογικό Μουσείο) Θεσσαλονίκης, Αρχαιολογικού Μουσείου 30

**Τηλέφωνο επικοινωνίας για το κοινό:**

2313310442 (Ζ. Μπίλη), 2313310418 (Ο. Μπακιρτζή), 2313310454 (Γ. Καρλιάμπας)

**Εφορεία Αρχαιοτήτων Περιφέρειας Θεσσαλονίκης**

Η Εφορεία Αρχαιοτήτων Περιφέρειας Θεσσαλονίκης θα πραγματοποιήσει τις εξής εκδηλώσεις:

Α) Την Παρασκευή 8 Ιουνίου θα οργανωθεί εκπαιδευτική περιήγηση ενηλίκων σε αρχαιολογικούς χώρους και μνημεία στο Εθνικό Πάρκο Υγροτόπων Λιμνών Κορώνειας -Βόλβης και Μακεδονικών Τεμπών, με σκοπό την ανάδειξη του φυσικού τόπου ως πολιτιστικού τοπίου. Η αρχαιολογική δράση επικεντρώνεται στον αναπόσπαστο δεσμό φυσικού και ανθρωπογενούς περιβάλλοντος και τη διαπερατότητα των μεταξύ τους ορίων και επιχειρεί την αποκατάσταση των αλλεπάλληλων στρωμάτων ιστορικής πραγματικότητας του τόπου μέσα από την παρουσίαση των μνημείων του. Με αφετηρία τον παρόχθιο βυζαντινό πύργο της Κορώνειας στον Άγιο Βασίλειο η περιήγηση θα ακολουθήσει την πορεία της αρχαίας Εγνατίας οδού προς τη Βόλβη και διαμέσου των Μακεδονικών Τεμπών προς τη θάλασσα, με σταθμούς το ιαματικό λουτρό στη νότια όχθη της Βόλβης και έπειτα τον όμορο προς το παραλίμνιο υδρόφιλο δάσος της αρχαιολογικό χώρο της Παζαρούδας, στην περιοχή της αρχαίας Απολλωνίας, για να καταλήξει, διασχίζοντας την ύπαιθρο χώρα της αρχαίας Αρέθουσας και του βυζαντινού κάστρου της Ρεντίνας και παρακολουθώντας τον ποταμό των Μακεδονικών Τεμπών έως την ακτή του Στρυμονικού κόλπου, στον παρακείμενο βυζαντινό πύργο των Βρασνών. Η περιήγηση απευθύνεται σε συγκροτημένες ομάδες κοινού και προϋποθέτει την υποβολή δήλωσης συμμετοχής για την οποία θα τηρηθεί σειρά προτεραιότητας.

**Ημερομηνία εκδήλωσης: Παρασκευή 8 Ιουνίου 2018**

**Ώρα εκδήλωσης: 09.00-17.00**

**Σημείο συνάντησης: Άγιος Βασίλειος Θεσσαλονίκης**

**Τηλέφωνο επικοινωνίας για το κοινό:** 2310 801402 (Ε. Ντάφου)

Β) Την ίδια μέρα οργανώνεται μια ακόμη περιήγηση- ξενάγηση ενηλίκων στην Νεκρόπολη Δερβενίου Θεσσαλονίκης η οποία έχει ως στόχο την άμεση και παραστατική παρουσίασητων αρχαίων μνημείων της ευρύτερης περιοχής του Ν. Θεσσαλονίκης με σκοπό να γνωρίσουν οι πολίτες την ιστορία των μνημείων αυτών και να κατανοήσουν το έργο των Εφορειών Αρχαιοτήτων. Η περιήγηση θα ξεκινήσει από τον πρόσφατα αποκατεστημένο Μακεδονικό τάφο του «Μακρίδη Μπέη», όπου θα γίνει αναφορά στη ιστορία της ανασκαφής του μνημείου και στη διαδικασία και τον τρόπο αποκατάστασής του και θα συνεχιστεί στον Τάφο Ι του Ταφικού συνόλου Α και στους υπόλοιπους κιβωτιόσχημους τάφους του αρχαιολογικού χώρου, οι περισσότεροι από τους οποίους βρέθηκαν ασύλητοι και η ανασκαφή τους έφερε στο φως ανεκτίμητης αξίας αντικείμενα όπως ο κρατήρας και ο πάπυρος του Δερβενίου. Ιδιαίτερη αναφορά θα γίνει στο το ιστορικό των ανασκαφών στην περιοχή, την αρχιτεκτονική και τη σημασία των κτερισμάτων των τάφων.

Η περιήγηση απευθύνεται σε συγκροτημένες ομάδες κοινού και προϋποθέτει την έγκαιρη υποβολή δήλωσης συμμετοχής για την οποία θα τηρηθεί σειρά προτεραιότητας.

**Ημερομηνία εκδήλωσης: Παρασκευή 8 Ιουνίου 2018**

**Ώρα εκδήλωσης: 9.30**

**Σημείο συνάντησης: Η είσοδος του Μακεδονικού Τάφου του Μακρίδη Μπέη**

**Τηλέφωνο επικοινωνίας για το κοινό:** 2310 801402 (Ά. Παντή, Χ. Μουσταντάμη)

**Αρχαιολογικό Μουσείο Θεσσαλονίκης**

Το Αρχαιολογικό Μουσείο Θεσσαλονίκης διοργανώνει εκπαιδευτικές δράσεις για παιδιά και γονείς. Οι δράσεις αυτές εντάσσονται στο γενικότερο πνεύμα του προγράμματος, που αφορά στην ευαισθητοποίηση των πολιτών κάθε ηλικίας για την προστασία και ανάδειξη του φυσικού περιβάλλοντος και του πολιτιστικού πλούτου της χώρας.

Ο φετινός εορτασμός στο ΑΜΘ έχει τον τίτλο:

«**Παν, ο σκανταλιάρης θεός**»

Ελάτε να γνωρίσετε τον Πάνα, τον τραγοπόδαρο θεό, προστάτη των βοσκών, των κυνηγών και της βλάστησης, που περιφερόταν στη φύση σκορπώντας τις μελωδίες του αυλού του. Οι εκδηλώσεις θα πραγματοποιηθούν από την Πέμπτη 7 έως και την Κυριακή 10 Ιουνίου, με αφορμή την Παγκόσμια Ημέρα Περιβάλλοντος.

Αναλυτικότερα:

Την **Πέμπτη 7 και την Παρασκευή 8 Ιουνίου**, σε συνεργασία με τη Διεύθυνση Πρωτοβάθμιας Εκπαίδευσης Ανατολικής Θεσσαλονίκης, θα λειτουργήσει εκπαιδευτικό πρόγραμμα για σχολικές μονάδες σχετικό με τον Πάνα στη Μακεδονία και στο Αρχαιολογικό Μουσείο Θεσσαλονίκης.

Το **Σάββατο 9 και την Κυριακή 10 Ιουνίου (ώρα 11.30-12.30)** θα υλοποιηθεί πρόγραμμα για οικογένειες με παιδιά από 6 έως 12 ετών, το οποίο περιλαμβάνει αφήγηση μύθων σχετικών με το παραπάνω θέμα από την *Action* *Art/Εικαστική Δράση* και τη Ροδάνθη Δημητρέση.

Η συμμετοχή στις δράσεις είναι δωρεάν.

Απαραίτητη η προεγγραφή και η δήλωση συμμετοχής.

**Τηλέφωνο επικοινωνίας για το κοινό:** 2313 310201&244 (Δευτ-Παρ. 08.00 έως 15:00)

**είσοδος ελεύθερη**

**Μουσείο Βυζαντινού Πολιτισμού**

Το Μουσείο Βυζαντινού Πολιτισμού, συμμετέχοντας στις «Πράσινες Πολιτιστικές Διαδρομές» για έκτη συνεχή χρονιά, αναδεικνύει τον φυτικό κόσμο μέσα από τα εκθέματά του διοργανώνοντας τις εξής δράσεις:

* **Παρασκευή 8 Ιουνίου 2018, 11.00**: **θεματική περιήγηση στις αίθουσες του Μουσείου**, με στόχο την ανάδειξη της παρουσίας του φυτικού κόσμου σε αντικείμενα της μόνιμης έκθεσης από αρχαιολόγο του Μουσείου. Οι επισκέπτες θα προσεγγίσουν τη μορφή και τον συμβολισμό των φυτών στην τέχνη των Bυζαντινών μέσα από τα αντικείμενα της μόνιμης έκθεσης.
* **Κυριακή 10 Ιουνίου 2018, 11.00**: **θεματική περιήγηση στις αίθουσες του Μουσείου**, με στόχο την ανάδειξη της παρουσίας του φυτικού κόσμου σε αντικείμενα της μόνιμης έκθεσης από αρχαιολόγο του Μουσείου. Οι επισκέπτες θα προσεγγίσουν τη μορφή και τον συμβολισμό των φυτών στην τέχνη των Bυζαντινών μέσα από τα αντικείμενα της μόνιμης έκθεσης. Η ξενάγηση θα ολοκληρωθεί με τη **διανομή εποχικών φυτών**, σε συνεργασία με την Αντιδημαρχία Ποιότητας Ζωής του Δήμου Θεσσαλονίκης.

**Τηλέφωνο επικοινωνίας για το κοινό** για το κοινό **: 2313 306 403**,κα Μιχαλοπούλου11:00-13:00

**ΝΟΜΟΣ ΙΩΑΝΝΙΝΩΝ**

**Εφορεία Αρχαιοτήτων Ιωαννίνων**

Η Εφορεία Αρχαιοτήτων Ιωαννίνων σε συνεργασία με τη Διεύθυνση Πρωτοβάθμιας και Δευτεροβάθμιας Εκπαίδευσης της Περιφέρειας Ηπείρου συμμετέχει στις «Πράσινες Πολιτιστικές Διαδρομές 2018» από την Πέμπτη, 7 Ιουνίου έως την Κυριακή 10 Ιουνίου 2018, με σειρά δράσεων:

**Πέμπτη, 7 Ιουνίου 2018**

**Αρχαιολογικό Μουσείο Ιωαννίνων**

* **“Στον κήπο του Αρχαιολογικού Μουσείου Ιωαννίνων”**

Με βάση την ανατολική είσοδο του Μουσείου θα γίνει αναφορά στη λίμνη Παμβώτιδα, στο Ασλάν Τζαμί και στον λόφο της Καστρίτσας, που είναι ορατά από το σημείο. Θα ακολουθήσει κυνήγι θησαυρού, κατά την διάρκεια του οποίου οι συμμετέχοντες θα αναζητήσουν –λύνοντας σύντομους γρίφους- αντίγραφα αρχαίων ευρημάτων του Μουσείου, που θα έχουν κρυφτεί από τους υπεύθυνους της δράσης σε σημεία του κήπου. Η δράση απευθύνεται σε μαθητές δημοτικού.

**Ώρες εκδήλωσης**: 10.00- 13.00

**Τηλ. επικοινωνίας**: 26510 01078 (κα Ε. Βασιλείου)

**Αρχαιολογικός Χώρος Δωδώνης**

* **“Δωδώνη: Αρχαίες τεχνικές – Σύγχρονες τεχνολογίες”.**

Ξενάγηση και ενημέρωση σχολικών μονάδων για την ιστορική διαδρομή του χώρου και των μνημείων, του τρόπου κατασκευής τους και πως το φυσικό περιβάλλον συνετέλεσε και συντελεί στην ανάδειξη αλλά και την φθορά τους. Θα αναλυθούν οι μεθοδολογία των επεμβάσεων συντήρησης και αποκατάστασης και οι σύγχρονες τεχνολογίες που χρησιμοποιούνται. Τέλος θα γίνει επίδειξη στους συμμετέχοντες, σε πραγματικό χρόνο, επιλεγμένων επεμβάσεων συντήρησης από το προσωπικό του χώρου.

**Ώρες εκδήλωσης**: 10:00 (δυνατότητα αλλαγής της ώρας κατόπιν συνεννοήσεως για τα σχολεία)

**Σημείο συνάντησης**:Είσοδος Αρχαιολογικού Χώρου Δωδώνης

**Τηλ. επικοινωνίας**: 26510 01063, 2651001073 (Μ. Νάκα, Χ. Καππά, Θ. Κύρκου)

**Παρασκευή, 8 Ιουνίου 2018**.

**Αρχαιολογικό Μουσείο Ιωαννίνων**

* Ξενάγηση σε ομάδες ενηλίκων στον φυτικό κόσμο των αρχαίων μέσα από τα εκθέματα της μόνιμης έκθεσης του Αρχαιολογικού Μουσείου Ιωαννίνων (αγγεία, επιτύμβιες στήλες, κοσμήματα και όπλα)

**Ώρες εκδήλωσης**: 10.00- 13.00

**Τηλ. επικοινωνίας**: 26510 01078 (κα Ε. Βασιλείου)

**Αρχαιολογικός Χώρος Δωδώνης**

**“Δωδώνη: Αρχαίες τεχνικές – Σύγχρονες τεχνολογίες”.**

Ξενάγηση και ενημέρωση ενηλίκων για την ιστορική διαδρομή του χώρου και των μνημείων, του τρόπου κατασκευής τους και πως το φυσικό περιβάλλον συνετέλεσε και συντελεί στην ανάδειξη αλλά και την φθορά τους. Θα αναλυθούν οι μεθοδολογία των επεμβάσεων συντήρησης και αποκατάστασης και οι σύγχρονες τεχνολογίες που χρησιμοποιούνται. Τέλος θα γίνει επίδειξη στους συμμετέχοντες, σε πραγματικό χρόνο, επιλεγμένων επεμβάσεων συντήρησης από το προσωπικό του χώρου.

**Ώρες εκδήλωσης**: 10:00 (δυνατότητα αλλαγής της ώρας κατόπιν συνεννοήσεως για τα σχολεία)

**Σημείο συνάντησης**:Είσοδος Αρχαιολογικού Χώρου Δωδώνης

**Τηλ. επικοινωνίας**: 26510 01063, 2651001073 (Μ. Νάκα, Χ. Καππά, Θ. Κύρκου)

**Σάββατο, 09 Ιουνίου 2018.**

**Αρχαιολογικό Μουσείο Ιωαννίνων**

* **“Οι άνθρωποι και η λίμνη: 20.000 χρόνια πριν”**.

Θεματική περιήγηση για **ενήλικο κοινό** στον τομέα της Παλαιολιθικής Εποχής της μόνιμης έκθεσης του Αρχαιολογικού Μουσείου Ιωαννίνων.

Σκοπός της δράσης είναι το κοινό να ενημερωθεί , μέσα από την ειδικά σχεδιασμένη θεματική περιήγηση και τα αρχαιολογικά ευρήματα από το παλαιολιθικό σπήλαιο “Καστρίτσα”, για

(α) την γεωλογική και γεωμορφολογική ιστορία της λίμνης Παμβώτιδας, μίας από τις παλαιότερες της Ευρώπης ,

(β) την παλαιο-οικολογική σημασία του υδάτινου αυτού ταμιευτήρα, του μεγαλύτερου της Ηπείρου, για την ανάπτυξη πολιτισμικών δικτύων διαχείρισης κατά την απώτατη προϊστορία,

(γ) τις ιδιαιτερότητες του παλαιολιθικού πολιτισμικού τοπίου και των επιλογών εκμετάλλευσής του από τις εποχικά μετακινούμενες ομάδες κυνηγών-συλλεκτών,

(δ) τον κομβικό ρόλο του σπηλαίου της Καστρίτσας, ως καταυλισμού με μακραίωνη χρήση, για τον τρόπο διαβίωσης κατά την εποχή των τελευταίων παγετώνων.

**Ώρες εκδήλωσης**: 11.30

**Τηλ. επικοινωνίας**: 26510 01075 (Ε. Κοτζαμποπούλου)

**Αρχαιολογικός Χώρος Δωδώνης**

* **“Δωδώνη: Αρχαίες τεχνικές – Σύγχρονες τεχνολογίες”.**

Ξενάγηση και ενημέρωση ενηλίκων για την ιστορική διαδρομή του χώρου και των μνημείων, του τρόπου κατασκευής τους και πως το φυσικό περιβάλλον συνετέλεσε και συντελεί στην ανάδειξη αλλά και την φθορά τους. Θα αναλυθούν οι μεθοδολογία των επεμβάσεων συντήρησης και αποκατάστασης και οι σύγχρονες τεχνολογίες που χρησιμοποιούνται. Τέλος θα γίνει επίδειξη στους συμμετέχοντες, σε πραγματικό χρόνο, επιλεγμένων επεμβάσεων συντήρησης από το προσωπικό του χώρου.

**Ώρες εκδήλωσης**: 10:00 (δυνατότητα αλλαγής της ώρας κατόπιν συνεννοήσεως για τα σχολεία)

**Σημείο συνάντησης**:Είσοδος Αρχαιολογικού Χώρου Δωδώνης

**Τηλ. επικοινωνίας**: 26510 01063, 2651001073 (Μ. Νάκα, Χ. Καππά, Θ. Κύρκου)

* **Θεματική Περιήγηση**

Θα πραγματοποιηθεί εκπαιδευτική και διαλεκτική περιήγηση στον Αρχαιολογικό Χώρο Δωδώνης, που λειτούργησε στην αρχαιότητα ως Πανελλήνιο Ιερό και Μαντείο του Δωδωναίου Διός. Η περιήγηση θα συνδεθεί με τα στοιχεία του φυσικού περιβάλλοντος (Δωδωναία κοιλάδα, όρος Τόμαρος, ιερή βαλανιδιά – φηγός, ιερή πηγή νερού, αέρας), τα οποία επηρέασαν καθοριστικά την επιλογή της θέσης, το τελετουργικό της λατρείας και τους τρόπους μαντείας – χρησμοδοσίας. Στο ίδιο μικροπεριβάλλον του πλατώματος της Δωδώνης έδρασαν για πολλούς αιώνες απλοί άνθρωποι, εντεταλμένοι ιερείς του θεού, περαστικοί προσκυνητές του Ιερού και ικέτες του Μαντείου, αθλητές των Ναΐων και θεατές των αγώνων και των παραστάσεων στο στάδιο ή στο θέατρο.

**Ώρες εκδήλωσης**: 10:00 -11.00.

**Σημείο συνάντησης**:Είσοδος Αρχαιολογικού Χώρου Δωδώνης

**Τηλ. επικοινωνίας**: 26510 01062, 2651001067 (Σ. Κίγκα, Χ. Κλείτσας)

**Εθνικός Δρυμός Βίκου- Αώου: Μεταβυζαντινή Μονή Αγίων Αναργύρων**

**«Αρχαιολογικοί Περίπατοι στην κοιλάδα του Βοϊδομάτη»**

Η δράση η οποία απευθύνεται σε ενήλικες αποσκοπεί στη γνωριμία με τη μεταβυζαντινή Μονή των Αγίων Αναργύρων, η οποία βρίσκεται στον Εθνικό Δρυμό Βίκου- Αώου. Περιλαμβάνει περίπατο και ξενάγηση.

**Ώρες εκδήλωσης** : 10.00-13.00

**Σημείο συνάντησης**:Γέφυρα Αρίστης στις 10.00

**Τηλ. επικοινωνίας**: 26510 039580 (Α. Ζωγάκη)

**Κυριακή, 10 Ιουνίου 2018**

**Αρχαιολογικός Χώρος Δωδώνης**

* **Θεματική Περιήγηση**

Θα πραγματοποιηθεί εκπαιδευτική και διαλεκτική περιήγηση στον Αρχαιολογικό Χώρο Δωδώνης, που λειτούργησε στην αρχαιότητα ως Πανελλήνιο Ιερό και Μαντείο του Δωδωναίου Διός. Η περιήγηση θα συνδεθεί με τα στοιχεία του φυσικού περιβάλλοντος (Δωδωναία κοιλάδα, όρος Τόμαρος, ιερή βαλανιδιά – φηγός, ιερή πηγή νερού, αέρας), τα οποία επηρέασαν καθοριστικά την επιλογή της θέσης, το τελετουργικό της λατρείας και τους τρόπους μαντείας – χρησμοδοσίας. Στο ίδιο μικροπεριβάλλον του πλατώματος της Δωδώνης έδρασαν για πολλούς αιώνες απλοί άνθρωποι, εντεταλμένοι ιερείς του θεού, περαστικοί προσκυνητές του Ιερού και ικέτες του Μαντείου, αθλητές των Ναΐων και θεατές των αγώνων και των παραστάσεων στο στάδιο ή στο θέατρο.

**Ώρες εκδήλωσης**: 10:00 -11.00.

**Σημείο συνάντησης**:Είσοδος Αρχαιολογικού Χώρου Δωδώνης

**Τηλ. επικοινωνίας**: 26510 01062, 2651001067 (Σ. Κίγκα, Χ. Κλείτσας)

**ΝΟΜΟΣ ΚΑΡΔΙΤΣΑΣ**

**Εφορεία Αρχαιοτήτων Καρδίτσας**

Η Εφορεία Αρχαιοτήτων Καρδίτσας πραγματοποιεί εκδηλώσεις ως ακολούθως:

Με αφετηρία την κεντρική πλατεία του Καλλίθηρου οι συμμετέχοντες (ενήλικες και σχολεία) αρχικά θα περιηγηθούν με την καθοδήγηση αρχαιολόγων της Εφορείας Καρδίτσας μέσα στον σύγχρονο οικισμό, με σκοπό την ανακάλυψη των διάσπαρτων σωζόμενων καταλοίπων της υποκείμενης αρχαίας πόλης, η οποία κατοικήθηκε από τον 4ο αι π.Χ. μέχρι και τον 1ο αι π.Χ. Στη συνέχεια θα πραγματοποιηθεί μέσα από μονοπάτι ανάβαση στον λόφο του Αγ. Αθανασίου, όπου διατηρούνται τμήματα ελληνιστικών οχυρώσεων της αρχαίας ακρόπολης, βυζαντινό κάστρο του 6ου αι μ.Χ. και ο ναός του Αγ. Αθανασίου του 19ου αι. μ.Χ. με σκοπό τη γνωριμία με τα διαχρονικά μνημεία και το πολιτιστικό πλούτο της περιοχής και παράλληλα την ευαισθητοποίηση στην προστασία του φυσικού περιβάλλοντός τους. Η πολιτιστική διαδρομή θα ολοκληρωθεί 2,00 χλμ. περίπου νότια του σύγχρονου οικισμού Καλλίθηρου στον καμαροσκέπαστο ρωμαϊκό τάφο του 3ου αι μ.Χ. στη θέση «Ξινόβρυση».

**Ημερομηνία εκδήλωσης:** 8 Ιουνίου 2018

**Ώρα εκδήλωσης:** 11.00 -12.30

**Σημείο συνάντησης:** Πλατεία Καλλίθηρου

**Τηλέφωνο επικοινωνίας για το κοινό:** 24410 61564, (Δευτ. – Παρ., 9.00-13.00) - Κων/νος Βουζαξάκης

Απαραίτητη η δήλωση συμμετοχής μέχρι την Τετάρτη 6 Ιουνίου 2018

**ΝΟΜΟΣ ΚΑΣΤΟΡΙΑΣ**

**Εφορεία Αρχαιοτήτων Καστοριάς**

Η Εφορεία Αρχαιοτήτων Καστοριάς συμμετέχει στις εκδηλώσεις με τη βιωματική εκπαιδευτική δράση με τίτλο «Στο Άλσος του Βυζαντινού Μουσείου Καστοριάς: ανακαλύπτω την βιοποικιλότητα στις φορητές εικόνες» σε συνεργασία με το Κέντρο Περιβαλλοντικής Εκπαίδευσης Καστοριάς η οποία απευθύνεται σε σχολικές ομάδες Δ΄, Ε΄ και ΣΤ΄ τάξης Δημοτικού. Στόχοι της δράσης είναι η ευαισθητοποίηση των μαθητών σε θέματα προστασίας του πολιτιστικού και φυσικού πλούτου, η γνωριμία με την έννοια της βιοποικιλότητας, καθώς και η διασύνδεση της φύσης και των υλικών που χρησιμοποιούνται για την κατασκευή και την ζωγραφική των εικόνων. Η δράση θα ξεκινήσει στο δασάκι γύρω από το μουσείο, όπου οι μαθητές θα παρατηρήσουν και θα καταγράψουν φυτά και ζώα, ενώ στη συνέχεια θα ακολουθήσει περιήγηση στην έκθεση του μουσείου που θα περιλαμβάνει παρατήρηση και συζήτηση σχετικά με τα υλικά κατασκευής των εικόνων Τέλος, η δράση ολοκληρώνεται με μία δημιουργική δραστηριότητα με κάρτες που οδηγεί στην απόκτηση της εμπειρίας μιας ευχάριστης και εποικοδομητικής περιήγησης.

**Ημερομηνία εκδήλωσης: Πέμπτη 7 και Παρασκευή 8 Ιουνίου 2018**

**Ώρα εκδήλωσης: 9.00- 13.00**

**Σημείο συνάντησης: Άλσος Βυζαντινού Μουσείου Καστοριάς**

**Τηλέφωνο επικοινωνίας για το κοινό: 24670 88200, (Χ. Σαρρηγιαννίδου, Α. Γκιμουρτζίνα)**

**ΝΟΜΟΣ ΚΙΛΚΙΣ**

**Εφορεία Αρχαιοτήτων Κιλκίς**

Α) Η Εφορεία Αρχαιοτήτων Κιλκίς σε συνεργασία με την Διεύθυνση Πρωτοβάθμιας Εκπαίδευσης Κιλκίς και με την Ιερά Μητρόπολη Γουμενίσσης, Αξιουπόλεως και Πολυκάστρου, υλοποιεί δράση με τίτλο: «*Περιπατητική ξενάγηση στα μνημεία της Τούμπας Παιονίας*».

Αναλυτικότερα, θα πραγματοποιηθεί την **Παρασκευή 8 Ιουνίου 2018** και ώρα 10.30 - 13.00, θεματική περιήγηση σε δύο μνημεία της Τούμπας Παιονίας, το **ναό Αγίου Αθανασίου** και τον **μακεδονικό τάφο** στην περιοχή Τούμπας Παιονίας.

Η δράση θα απευθύνεται σε μαθητές της Ε΄ και ΣΤ΄ τάξης Δημοτικού και η μετακίνησή τους θα γίνει με λεωφορείο που παραχωρεί ο Δήμος Παιονίας.

Στον χώρο του μακεδονικού τάφου της Τούμπας θα γίνει σύντομη αναφορά στην ιστορία και την σημασία του μνημείου για την περιοχή της Παιονίας, ειδικότερα του οικισμού της Τούμπας.

Στον χώρο του ναού του Αγίου Αθανασίου, στην αυλή του οποίου θα προηγηθεί μικρή ανάπαυλα με μικρό κολατσιό (θα έχουν μαζί τους οι μαθητές), θα ακολουθήσει δράση που περιλαμβάνει αναφορά στον προϊστορικό χώρο που βρίσκεται στη γειτονία του μνημείου και ακολούθως ξενάγηση στην ιστορία και την τέχνη του ναού του Αγίου Αθανασίου.

Η δράση θα ολοκληρωθεί με παιχνίδι θησαυρού στον χώρο.

**Ημερομηνία εκδήλωσης: Παρασκευή 8**  Ιουνίου 2018

**Ώρα εκδήλωσης:** 10:30

**Τηλέφωνο επικοινωνίας για το κοινό:** 2310801402, 2310801428 (Μ. Παρχαρίδου)

Β) Δράση που απευθύνεται σε οικογένειες.

Θα πραγματοποιηθεί, με αφετηρία το Κέντρο Περιβαλλοντικής Εκπαίδευσης, στις υπώρειες του λόφου του παλαιού Γυναικοκάστρου, στις 11.00 περιήγηση που θα περιλαμβάνει ενημέρωση από εκπροσώπους του ΚΠΕ για τη χλωρίδα της περιοχής, και στη συνέχεια διαδραστική ψηφιακή προβολή με θέμα την απεικόνιση του τοπίου και της βλάστησης στη ζωγραφική της βυζαντινής και μεταβυζαντινής εποχής, ξενάγηση από τους αρχαιολόγους της ΕΦΑ Κιλκίς στις αρχαιότητες του 11ου – 9ου π.Χ. αιώνα και στο Βυζαντινό Κάστρο, σύντομη στάση για ξεκούραση και πικ – νίκ στη σκιά των πλατανιών και στις όχθες του μικρού ποταμού στα ριζά του λόφου. Στο τέλος, οι συμμετέχοντες στη δράση θα ξεναγηθούν σε κοντινή σύγχρονη κτηνοτροφική φάρμα.

Η διάρκεια της δράσης θα είναι 3 ώρες περίπου.

**Ημερομηνία εκδήλωσης:** Κυριακή 10 Ιουνίου 2018

**Ώρα εκδήλωσης:** Έναρξη 11.00

**Σημείο συνάντησης:** Κέντρο Περιβαλλοντικής Εκπαίδευσης Κιλκίς

**Τηλέφωνο επικοινωνίας για το κοινό:** 2310 801402, 2310 801428 (Μ. Φαρμάκη)

**ΝΟΜΟΣ ΚΟΖΑΝΗΣ**

**Εφορεία Αρχαιοτήτων Κοζάνης**

Η Εφορεία Αρχαιοτήτων Κοζάνης συμμετέχει και φέτος στον εορτασμό της επικοινωνιακής δράσης «**Πράσινες Πολιτιστικές Διαδρομές»**.

Η εκδήλωση διοργανώνεται στις 7-10 Ιουνίου 2018, Παρασκευή έως και Κυριακή, και περιλαμβάνει:

* Άνοιγμα του Μακεδονικού Τάφου στο κοινό και την Εκπαιδευτική κοινότητα.
* Σήμανση των προθηκών της Αρχαιολογικής Συλλογής Κοζάνης, όπου εκτίθεται μέρος των ευρημάτων του τάφου.

Αρχαιολόγοι της Εφορείας θα ενημερώνουν σχετικά τους επισκέπτες.

Ώρες εκδήλωσης: 10.00 – 14.00

Ο μακεδονικός τάφος της Σπηλιάς Εορδαίας ανασκάφηκε το 1987. Είναι διθάλαμος, με μνημειακή πρόσοψη δωρικού ρυθμού και ελεύθερο αέτωμα. Δεν καλύπτεται με τύμβο. Οι νεκροί που θάφτηκαν σ’ αυτόν αριθμούν τους επτά ή οκτώ. Συνοδεύονταν από κτερίσματα, τα οποία τοποθετούν τη χρήση του στον 2ο-1ο αι. π.Χ. Το εν λόγω μνημείο όπως και ο πρωιμότερος διαφορετικού τύπου μακεδονικός τάφος των Πύργων, που ανασκάφηκε αργότερα, επιβεβαιώνει την κοινή ταυτότητα ταφικών εθίμων και πρακτικών μεταξύ Κάτω και Άνω Μακεδονίας. Επιπλέον, προσθέτει δύο ακόμη δείγματα στην ποικιλία της αρχιτεκτονικής μορφής, που παρουσιάζει το είδος των μνημείων αυτών.

Η συμμετοχή του κοινού στην εκδήλωση θα είναι ελεύθερη, ενώ η είσοδος στο μνημείο και την Αρχαιολογική Συλλογή Κοζάνης, όπου εκτίθεται μέρος των ευρημάτων του τάφου, θα είναι δωρεάν.

**Τηλέφωνο επικοινωνίας για το κοινό:**

1. Για Μακεδονικό Τάφο: Γιώργος Καρακαλπατσίδης: 24610 39667
2. Για Συλλογή: Αλέκα Λάιου, Άννα Ματούλα: 24610 26210, 49193 (εσωτ. 2)

**ΝΟΜΟΣ ΛΑΚΩΝΙΑΣ**

**Εφορεία Αρχαιοτήτων Λακωνίας**

Η Εφορεία Αρχαιοτήτων Λακωνίας, σε συνεργασία με το Δήμο Σπάρτης, προγραμματίζει δραστηριότητα την Παρασκευή 8/6/2018, στον Αρχαιολογικό Χώρο του Μυστρά, στη διάρκεια της οποίας οι συμμετέχοντας θα έχουν την ευκαιρία να ενημερωθούν για την χλωρίδα της Καστροπολιτείας, από ειδικούς επιστήμονες. Επιπλέον, μπορούν να δημιουργήσουν φυτικές συνθέσεις, εντός επιλεγμένων επιφανειών πρασίνου στο χώρο.

**Ημερομηνία εκδήλωσης: 8 Ιουνίου 2018**

**Ώρα εκδήλωσης: 11:00 – 13:00**

**Σημείο συνάντησης: Ναός Αγίου Δημητρίου (Μητρόπολη)**

**Τηλέφωνο επικοινωνίας για το κοινό στη διάρκεια του εορτασμού:**

**27310 28503 (Γ. Κατσουγκράκη)**

**ΝΟΜΟΣ ΛΑΡΙΣΑΣ**

**Εφορεία Αρχαιοτήτων Λάρισας**

Η Εφορεία Αρχαιοτήτων Λάρισας σε συνεργασία με τον Πολιτιστικό Σύλλογο Πυθιωτών Λάρισας "Οι Σελλοί του Ολύμπου" πραγματοποιεί τη δράση:

"Το Πύθιο Ολύμπου από την αρχαιότητα ως το Βυζάντιο"

**Πρόγραμμα εκδηλώσεων:**

**Πέμπτη 7 Ιουνίου 2018**

**Διαχρονικό Μουσείο Λάρισας**

**18:00 –21:00:** Ημερίδα με επιστημονικές ανακοινώσεις σχετικά με την ιστορία και τον πολιτισμό της περιοχής του Πυθίου από την Αρχαιότητα ως και τα Βυζαντινά χρόνια του.

**Κυριακή 10 Ιουνίου 2018**

θα πραγματοποιηθεί περιβαλλοντική περιήγηση και αρχαιολογική ξενάγηση από αρχαιολόγους της Υπηρεσίας μέσα στον αρχαιολογικό χώρο, στον ναό της «Παναγίας» και στα βυζαντινά ασκηταριά της περιοχής.

**Σημείο συνάντησης**: Βυζαντινός Ναός Παναγίας Πυθίου

**09.30 – 13.00**

**Τηλέφωνο επικοινωνίας για το κοινό**: 2413 508200, (Μ. Παπαναστασούλη, Α. Τσιάκα)

**ΝΟΜΟΣ ΛΑΣΙΘΙΟΥ**

**Εφορεία Αρχαιοτήτων Λασιθίου**

Η Εφορεία Αρχαιοτήτων Λασιθίου διοργανώνει την Κυριακή, 10 Ιουνίου 2018, σε συνεργασία με τοπικούς φορείς (Δήμος Ιεράπετρας, Institute for Aegean Prehistory [INSTAP]) και την ευγενή συμμετοχή πολλών άλλων (ενδεικτικά αναφέρουμε Πολιτιστικός Σύλλογος Καβουσίου, Ορειβατικός Σύλλογος Αγίου Νικολάου, Ορειβατικός Σύλλογος Νεάπολης, Ορειβατικός Σύλλογος Ιεράπετρας «Σταυραετός», Φυσιολατρικός Ορειβατικός Σύλλογος Σητείας κ.α.) περιήγηση στην ιστορική και ιδιαίτερου φυσικού κάλλους περιοχή του Καβουσίου Ιεράπετρας. Συγκεκριμένα, θα πραγματοποιηθεί ξενάγηση στην Μινωϊκή Ελιά, τον αρχαιολογικό χώρο του Αζοριά, τη ρωμαϊκή σιταποθήκη του Θόλου και τις βυζαντινές και μεταβυζαντινές εκκλησίες του οικισμού (Άγιος Γεώργιος, Άγιοι Απόστολοι, Κοίμηση της Θεοτόκου – Άγιος Ιωάννης ο Θεολόγος). Κατά τη διάρκεια της ξενάγησης, η οποία θα συνδυάζει πεζοπορία και μετακίνηση με όχημα (π.χ. Ι.Χ.), θα γίνει κατά τόπους σύντομη ενημέρωση για άλλους σημαντικούς αρχαιολογικούς χώρους της περιοχής (οικισμός στο Κάστρο Καβουσίου, διαχρονική κατοίκηση στην νησίδα Ψείρα από τη μινωϊκή έως και τη βυζαντινή περίοδο), αλλά και για την τοπική βιοποικιλότητα καθώς θα ακολουθήσουμε έως ένα σημείο το μονοπάτι Ε4 πάνω σε καλντερίμι εντός περιοχής που είναι ενταγμένη στο δίκτυο Natura 2000 στην Κρήτη (Όρος Θρυπτής & γύρω περιοχή – Ειδική Ζώνη Διαχείρισης GR4320005). Θα γίνει ιδιαίτερη αναφορά στην μετακίνηση του ανθρώπου και των οικιστικών του εγκαταστάσεων ανάλογα με τις εκάστοτε ιστορικές συνθήκες από το Κάστρο (12ος έως 7ος αιώνας π.Χ.) σε υψόμετρο 800 μέτρων, χαμηλότερα στον Αζοριά κατά την αρχαϊκή περίοδο (7ος – 6ος αιώνας π.Χ.) στη συνέχεια στην παραλία του Θόλου κατά την μακρά ειρηνική περίοδο της Pax Romana και τέλος πάλι στα υψώματα του πιθανότατα οχυρωμένου βυζαντινού οικισμού του Καβουσίου προς αποφυγή των πειρατικών επιθέσεων.

**Ημερομηνία εκδήλωσης:** Κυριακή 10 Ιουνίου 2018

**Ώρα εκδήλωσης:** 09:00

**Σημείο συνάντησης:** Οικισμός Καβουσίου Ιεράπετρας (πλησίον διασταύρωσης για Μινωική Ελιά – αρχαιολογικό χώρο Αζοριά).

**Τηλέφωνο επικοινωνίας για το κοινό: 28410 22462, 28361 90511, εσωτ. 105** (κιν. 6937098859 Ν. Πανουτσόπουλος)

**ΝΟΜΟΣ ΛΕΣΒΟΥ**

**Εφορεία Αρχαιοτήτων Λέσβου/ Μουσείο Φυσικής Ιστορίας Απολιθωμένου Δάσους Λέσβου**

Η Εφορεία Αρχαιοτήτων Λέσβου και το Μουσείο Φυσικής Ιστορίας Απολιθωμένου Δάσους Λέσβου θα πραγματοποιήσουν την Κυριακή, 10 Μαΐου 2018, και ώρα συνάντησης 8:00 π.μ. στο βόρειο λιμάνι της Μυτιλήνης , τη δράση των Πράσινων Πολιτιστικών Διαδρομών με περιήγηση στο πολιτιστικά και γεωλογικά μνημεία της δυτικής Λέσβου Η διαδρομή θα περιλαμβάνει επίσκεψη στα ηφαιστειακά μνημεία της δυτικής Λέσβου, τον κρατήρα της Βατούσας, τη Μονή Περιβολής, το αρχαϊκών χρόνων οχυρό της Σκαμνιούδας, το Φρούριο Σιγρίου, το Πάρκο Απολιθωμένου Δάσους Πλάκας, και το Μουσείο Φυσικής Ιστορίας Απολιθωμένου Δάσους Λέσβου. Η περιήγηση θα πραγματοποιηθεί με τουριστικό λεωφορείο, με καταβολή του αντιτίμου από τους συμμετέχοντες.

**Ημερομηνία εκδήλωσης: 10-6-2018**

**Ώρα εκδήλωσης: 08.00**

**Σημείο συνάντησης: Λιμάνι Επάνω Σκάλας**

**Τηλέφωνο επικοινωνίας για το κοινό:** 22510-42589, 22510-40716, 22510-40135, 22510-47033 (κα Μ. Σαραντινού, κα Φρ. Παχού)

**ΝΟΜΟΣ ΜΑΓΝΗΣΙΑΣ**

**Εφορεία Αρχαιοτήτων Μαγνησίας**

Η Εφορεία Αρχαιοτήτων Μαγνησίας συμμετέχει στον εορτασμό με εκδηλώσεις ως ακολούθως:

Α) «Τι κρύβουν ο Κοχλίας και η Σπείρα στον Λόφο της Γορίτσας;»:

Στη νοτιοανατολική πλευρά του λόφου της Γορίτσας, επάνω σε ένα φυσικό πλάτωμα, διατηρούνται τα αρχιτεκτονικά κατάλοιπα μιας αρχαίας πόλης που ιδρύθηκε στα μέσα του 4ου αι π.Χ. από τον Μακεδόνα βασιλιά Φίλιππο Β΄. Στην κορυφή του λόφου βρισκόταν η ακρόπολη. Εκεί σήμερα υπάρχει η εκκλησία της Ζωοδόχου Πηγής, η οποία έχει κτιστεί με οικοδομικό υλικό προερχόμενο από την αρχαία πόλη.

Η πόλη ήταν οργανωμένη σύμφωνα με το Ιπποδάμειο σύστημα σε κάθετους και οριζόντιους δρόμους που δημιουργούσαν οικοδομικά τετράγωνα, μέσα στα οποία υπήρχαν οικίες και ανοιχτοί χώροι-πλατείες.

Η ίδρυση της πόλης της Δημητριάδας το 294 π.Χ. από τον Δημήτριο Πολιορκητή, είχε ως συνέπεια τη σταδιακή εγκατάλειψη της πόλης. Από τότε ο λόφος δεν ξανακατοικήθηκε έως τις μέρες μας.

Δυο σαλιγκάρια, ο Κοχλίας και η Σπείρα και ένας χάρτης βοηθούν τα παιδιά να σώσουν την πόλη τους από έναν επικείμενο κίνδυνο. Επιλύουν αποστολές – γρίφους, φτιάχνουν παζλ και εντοπίζουν τα ορατά μνημεία της αρχαίας πόλης για να καταφέρουν να φτάσουν στην ακρόπολη και να σώσουν την πόλη και τους συμπολίτες τους από τον επικείμενο κίνδυνο!

**Τηλέφωνο επικοινωνίας για το κοινό**: 24210 76278, Ε. Τσιαμάγκα, Ι. Μαμαλούδη, Μ. Ραφτοπούλου, Μ. Ανετάκης)

**Επιλεγμένος Χώρος:** Αρχαιολογικός Χώρος Λόφου Γορίτσας

**Ημερομηνία εκδήλωσης**: Πέμπτη, 7 Ιουνίου 2018

Ώρα εκδήλωσης: 09:00

Σημείο συνάντησης: Στους πρόποδες του λόφου, στο αρχαίο μονοπάτι που οδηγεί στη Δυτική Πύλη.

Β)«Οι Αλείς ξανάρχονται!»

Θεματική περιήγηση στο οχυρωματικό τείχος της αρχαίας πόλης της Άλου και πεζοπορία κατά μήκος του τείχους. Στη συνέχεια θα γίνει μία δράση στην ΝΑ Πύλη της οχύρωσης με τη συμμετοχή των μαθητών, η οποία θα αφορά στο αμυντικό σύστημα στην αρχαιότητα και τη λειτουργία της συγκεκριμένης πύλης.

**Ημερομηνία εκδήλωσης:** 07/06/2018

**Ώρα εκδήλωσης:** 9:00πμ.

**Σημείο συνάντησης:** Αρχαιολογικός χώρος Άλου

**Τηλέφωνο/Όνομα επικοινωνίας για το κοινό:** 2421076278, 2422021326 Γιαννοπούλειο Αρχαιολογικό Μουσείο Αλμυρού, 6972603575 Βάσω Ροντήρη

Γ) Την Κυριακή 10 Ιουνίου θα πραγματοποιηθεί δράση στο Διμήνι που θα περιλαμβάνει θεματικές περιηγήσεις στο νεολιθικό και μυκηναϊκό οικισμό και στους δύο θολωτούς τάφους «Λαμιόσπιτο» και «Τούμπα» με τη συμμετοχή του συλλόγου αρχιτεκτόνων Μαγνησίας.

**Ημερομηνία εκδήλωσης: Κυριακή 10 Ιουνίου**

**Ώρα εκδήλωσης: 11:00- 13:00**

**Σημείο συνάντησης: Αρχαιολογικός Χώρος Διμηνίου**

**Τηλέφωνο επικοινωνίας για το κοινό: 2421076278, 6975851517(κα Μ. Αλεξάνδρου)**

Δ) **Την Παρασκευή 8 Ιουνίου θα πραγματοποιηθεί** δράση που θα περιλαμβάνει θεματική περιήγηση στην Βασιλική Αγίου Δημητρίου, στα προσκτίσματά της καθώς και στο λουτρικό συγκρότημα δυτικά της Βασιλικής.

**Ημερομηνία εκδήλωσης:** Παρασκευή 8 Ιουνίου 2018

**Ώρα εκδήλωσης:** 11.00 -12.30

**Σημείο συνάντησης:** Χώρος εισόδου Βασιλικής Αγίου Δημητρίου στον αρχαιολογικό χώρο των Φθιωτίδων Θηβών στη Νέα Αγχίαλο

**Τηλέφωνο επικοινωνίας για το κοινό:** 2421076278- 6974822548 (Π. Σταντζούρης)

Ε) H Υπηρεσία Νεωτέρων Μνημείων και Τεχνικών Έργων Θεσσαλίας και Κεντρικής Στερεάς Ελλάδας σε συνεργασία με το Τμήμα Αρχιτεκτόνων Μηχανικών Παν. Θεσσαλίας/ Ερευνητική Μονάδα Δομικών Κατασκευών πραγματοποιεί τη δράση:  **«Η Μακρινιτσιώτικη Στράτα… και άλλες ιστορίες».**

Η δράση στοχεύει στην ανάδειξη του φυσικού και ανθρωπογενούς περιβάλλοντος της εν λόγω περιοχής μέσα από μια σειρά αφηγηματικών διαδρομών με θεματολογία από την μυθολογία, την προφορική ιστορία, τη λαϊκή παράδοση και τον πολιτισμό του Πηλίου.

Η εκδήλωση θα έχει τη μορφή μιας εικονικής περιήγησης σε συγκεκριμένες διαδρομές-αποσπάσματα του μονοπατιού Βόλος (Αηδονοφωλιές)-Κουκουράβα-Μακρινίτσα-Σταγιάτες-Βόλος (Αηδονοφωλιές) μέσα από επιλεγμένες συλλογές κειμένων και εικόνων. Πρόκειται για ένα εκπαιδευτικό πρόγραμμα με τη μορφή επιδαπέδιου παιχνιδιού με τη συνοδεία εποπτικού υλικού και μικροκατασκευών διαδραστικού χαρακτήρα. Οι συμμετέχοντες θα έχουν τη δυνατότητα να “περπατήσουν” τις θεματικές διαδρομές και να έλθουν σε επαφή με την πολιτισμική ταυτότητα του Πηλίου μέσα από μια προσομοίωση της περιπατητικής εμπειρίας.

Η πρόταση εντάσσεται στο πιλοτικό έργο “Σχεδιάζοντας [για] τα μονοπάτια του Πηλίου” που υλοποιείται από την Ερευνητική Μονάδα Δομικών Κατασκευών [ma[K]e] του Τμήματος Αρχιτεκτόνων Μηχανικών στα πλαίσια διεπιστημονικής συνεργασίας Τμημάτων του Πανεπιστημίου Θεσσαλίας.

**Ημερομηνία εκδήλωσης:** Πέμπτη 5 Ιουνίου 2018

**Ώρα εκδήλωσης:** 18.00-21.00 \_ Εκπαιδευτική δράση για παιδιά 8-14 ετών

**Σημείο συνάντησης:** Υπαίθριο αμφιθέατρο, Πολυτεχνική Σχολή Πανεπιστημίου Θεσσαλίας, Πεδίον Άρεως, Βόλος

**Τηλέφωνο επικοινωνίας για το κοινό:** 24210 74333, 6948 289079 (Σ. Μαργώνη)

**ΝΟΜΟΣ ΜΕΣΣΗΝΙΑΣ**

**Εφορεία Αρχαιοτήτων Μεσσηνίας**

Η Εφορεία Αρχαιοτήτων Μεσσηνίας θα συμμετάσχει στη δράση «Πράσινες Πολιτιστικές Διαδρομές 2018» με εκδήλωση την Κυριακή 10 Ιουνίου με τίτλο «Περιήγηση στο όρος Μαγκλαβάς και την ευρύτερη περιοχή». Πρόκειται για πεζοπορική διαδρομή στο βουνό Μαγκλαβάς (συνδυασμός πεζοπορίας και μετακίνησης με το λεωφορείο) που περιλαμβάνει χωμάτινη διαδρομή στο δάσος του Μαγκλαβά, επίσκεψη σε εκκλησίες της περιοχής (Παναγίτσα και Αγ. Αντώνιος), σε ιδιόκτητους αμπελώνες, στάση στη Φουρτζόβρυση και ξενάγηση στους μυκηναϊκούς τάφους Kαμινίων. Η εκδήλωση θα γίνει σε συνεργασία με διάφορους εθελοντές, ομάδες και συλλόγους της Μεσσηνίας που έχουν σχέση με την πεζοπορία, την άθληση και τη φύση.

**Ημερομηνία εκδήλωσης:** 10 Ιουνίου 2018

**Ώρα εκδήλωσης:** (έναρξη) 7.30 π.μ. (Καλαμάτα, Παπάζογλου & Υπαπαντής)

8.30 π.μ. (πλατεία Βλαχόπουλου)

**Σημείο συνάντησης:** Αφετηρία Παπάζογλου & Υπαπαντής (πλησίον των Γραφείων της Εφορείας Αρχαιοτήτων επί της οδού Μπενάκη & Παπάζογλου)

**Τηλέφωνο επικοινωνίας για το κοινό:** 27210 22534, 2721063100 (Σ. Α. Φριτζίλας )

**ΝΟΜΟΣ ΞΑΝΘΗΣ**

**Εφορεία Αρχαιοτήτων Ξάνθης**

Η Εφορεία Αρχαιοτήτων Ξάνθης σε συνεργασία με το Δήμο Αβδήρων θα πραγματοποιήσει εκδήλωση που θα ξεκινήσει με **διάλεξη** της Προϊσταμένης της ΕΦΑ Ξάνθης Κ. Καλλιντζή, με τίτλο: «Τα ίχνη των Βυζαντινών στα πεδινά της Ξάνθης». Η διάλεξη θα αφορά την ιστορία, τους γνωστούς και άγνωστους αρχαιολογικούς χώρους και τα μνημεία που βρίσκονται στην πεδιάδα της Ξάνθης.

Μετά το πέρας της διάλεξης θα ακολουθήσει **ιστορικός περίπατος** στον αρχαιολογικό χώρο του Πολυστύλου με οδηγό την Κ. Καλλιντζή. Ο χώρος αυτός βρίσκεται σε παραθαλάσσιο λόφο με ορατά τείχη, ναούς, λουτρό και άλλα κτίσματα. Ορατό είναι επίσης το λιμάνι της πόλης. Τα νεκροταφεία του Πολύστυλου με τους κοιμητηριακούς ναούς βρίσκονται κάτω από τον λόφο, μέσα στον οργανωμένο αρχαιολογικό χώρο Αβδήρων, όπου και θα καταλήξει ο ιστορικός περίπατος.

**Ημερομηνία εκδήλωσης:**

Κυριακή 10 Ιουνίου 2018

**Ώρα εκδήλωσης:**

Έναρξη 11.00

Λήξη 14.30

**Σημείο συνάντησης:**

Αρχαιολογικό Μουσείο Αβδήρων

**ΝΟΜΟΣ ΠΕΛΛΑΣ**

**Εφορεία Αρχαιοτήτων Πέλλας**

**Η Εφορεία Αρχαιοτήτων Πέλλας** σε συνεργασία με τηΔιεύθυνση Πρωτοβάθμιας και Δευτεροβάθμιας Εκπαίδευσης Πέλλας-Γραφείο Σχολικών Δραστηριοτήτων, το Κέντρο Περιβαλλοντικής Εκπαίδευσης Έδεσσας-Γιαννιτσών, και Σύλλογους Γονέων και Κηδεμόνων της περιοχής πραγματοποιούν τις εξής εκδηλώσεις:

1. **«Υιοθετώ και προστατεύω ένα μνημείο»**: οι σχολικές μονάδες της Πρωτοβάθμιας και Δευτεροβάθμιας Εκπαίδευσης «υιοθετούν» ένα μνημείο (αρχαίο, βυζαντινό, οθωμανικό, νεότερο) της περιοχής τους και να προτείνουν τρόπους για την προστασία (καθαρισμό από σκουπίδια, αφισοκολλήσεις και graffiti, από βανδαλισμούς, από κλοπές διάφορων διακοσμητικών και αρχιτεκτονικών στοιχείων, κλ.π.) και την ανάδειξή του. Οι προτάσεις θα παρουσιαστούν σε ειδική εκδήλωση, που θα πραγματοποιηθεί στο Αρχαιολογικό Μουσείο Πέλλας την Παρασκευή 8 Ιουνίου 2018.

**Ημερομηνία εκδήλωσης:** Παρασκευή 8 Ιουνίου 2018.

**Ώρα εκδήλωσης:** 09:30

**Σημείο συνάντησης:** Είσοδος Αρχαιολογικού Μουσείου Πέλλας

**Τηλέφωνο επικοινωνίας για το κοινό:** 23820 31160 (Ν. Β. Παππάς)

1. **«Βυζαντινό κάστρο Μογλενών: από τη θεωρία στην πράξη»**: οι σχολικές μονάδες της Πρωτοβάθμιας και Δευτεροβάθμιας Εκπαίδευσης Πέλλας, τα Γραφεία Σχολικών Δραστηριοτήτων των οικείων Διευθύνσεων Πέλλας, το Κέντρο Περιβαλλοντικής Εκπαίδευσης Έδεσσας-Γιαννιτσών, οι Σύλλογοι Γονέων και Κηδεμόνων γνωρίζουν ένα από τα σημαντικότερα βυζαντινά μνημεία της Περιφερειακής Ενότητας Πέλλας και συνδράμουν στον ευπρεπισμό του περιβάλλοντος χώρου του, συλλέγοντας τυχόν σκουπίδια και άχρηστα αντικείμενα και επισημαίνοντας τυχόν σημεία ανάπαυσης και αξιοποίησης από τους επισκέπτες.

**Ημερομηνία εκδήλωσης:** Σάββατο 8 Ιουνίου 2018.

**Ώρα εκδήλωσης:** 09.30.

**Σημείο συνάντησης:** Είσοδος Βυζαντινού Κάστρου Μογλενών (Χρυσή Αλμωπίας).

**Τηλέφωνο επικοινωνίας για το κοινό/Όνομα:** 23810 24356 (Γ. Σταλίδης).

**ΝΟΜΟΣ ΠΙΕΡΙΑΣ**

**Εφορεία Αρχαιοτήτων Πιερίας**

Η Εφορεία Αρχαιοτήτων Πιερίας θα πραγματοποιήσει τις ακόλουθες δράσεις:

**Α) Αρχαιολογικό Πάρκο Δίου (Αγιονέρι), 7-8 Ιουνίου 2018:**

* Αφήγηση παραμυθιού «Παραμύθι μυθικό για το Νάρκισσο θα πω» και διαδραστικά παιχνίδια από τις Ε. Αλβανού (ΕΦΑ Πιερίας) και μουσειοπαιδαγωγό Γ. Γκαβανούδη
* Ελληνικά φυτά και δραματοποίηση του σχετικού μύθου τους (Ε. Αλβανού και Μ. Παπαθανασίου)

Η δράση απευθύνεται:

* σε μαθητές και εκπαιδευτικούς της Α΄ θμιας Εκπαίδευσης,
* συλλόγους, φορείς και αυτόνομους επισκέπτες

κατόπιν τηλεφωνικής επικοινωνίας ή/και ηλεκτρονικής δήλωσης συμμετοχής.

Δηλώσεις συμμετοχής στα ακόλουθα τηλέφωνα ή ηλεκτρονικά:

ΕΦΑ Πιερίας : 2351047883 (Ε. Αλβανού) & 23510 53644 (Μ. Παπαθανασίου), efapie@culture.gr

Διάρκεια δράσης: 09.00 έως 14.00.

Συντονιστές της δράσης: Ε. Αλβανού, Μ. Παπαθανασίου

Πληροφορίες: ΕΦΑ Πιερίας: 2351047883

**Β)** **Βιωματικό Πάρκο Λειβήθρων, 7-9 Ιουνίου 2018:**

Κοινή δράση από την ΕΦΑ Πιερίας, το Γραφείο Σχολικών Δραστηριοτήτων Α/θμιας Εκπ/σης Πιερίας, το Κέντρο Περιβαλλοντικής Εκπαίδευσης Ανατολικού Ολύμπου και το Φορέα Διαχείρισης Εθνικού Δρυμού Ολύμπου. Στόχος της δράσης είναι η κατανόηση της σχέσης ανθρωπογενούς και φυσικού περιβάλλοντος καθώς και η βιωματική γνωριμία με το φυσικό περιβάλλον, τον μύθο και την πολιτιστική ταυτότητα του οικείου χώρου.

Περιλαμβάνει:

* 7-9/6/2018: **Αρχαιολογική ξενάγηση** (ΕΦΑ Πιερίας: Ε. Κλινάκη, Σ. Κουλίδου, Μ. Μυτελέτσης)
* 7-9/6/2018: **Αρχαιολογική παρουσίαση** «Χλωρίδα και πανίδα σε αρχαία νομίσματα και έργα μικροτεχνίας» (ΕΦΑ Πιερίας: Ε. Κλινάκη, Σ. Κουλίδου, Μ. Μυτελέτσης)
* 7-8/6/2018: **Περιβαλλοντικό εκπαιδευτικό πρόγραμμα** στο χώρο του

πάρκου και στην περιπατητική διαδρομή ως την ακρόπολη Λειβήθρων (ΚΠΕ

Ανατολικού Ολύμπου: Β. Μπεκιροπούλου Υπεύθυνη, Μ. Στάθη

αναπλ. Υπεύθυνη, Σ. Παπαδοπούλου, Ι. Κάκαλου, Ι. Πράπας, μέλη Π.Ο. ΚΠΕ)

* **Βιωματικά εργαστήρια:**
* 7-9/6/2018: Κατασκευή αντιγράφων σφραγιδολίθων και νομισμάτων με τη μέθοδο της μήτρας (ΕΦΑ Πιερίας: Ε. Κλινάκη, Σ. Κουλίδου, Β. Κυπριανού, Μ. Μυτελέτσης)
* 7-9/6/2018: Περιβαλλοντικό ερμηνευτικό μονοπάτι (Φ.Δ.Ε.Δ.Ο.: Δήμητρα Γιάννακα, Σ. Βασιλειάδης)
* 7-8/6/2018: Δραματοποίηση του ορφικού/ «μουσικού» μύθου των Λειβήθρων (ΚΠΕ ΑνΟλ)
* 7-8/6/2018: Βότανα: αρώματα και χρώματα. Βαφή νημάτων με φυσικά υλικά και ύφανση (ΚΠΕ ΑνΟλ)
* **Περιοδική Φωτογραφική έκθεση** «Αντιθέσεις», με έργα της Φωτογραφικής Ομάδας Ίριδας της Εστίας Πιερίδων Μουσών

Η δράση απευθύνεται:

* σε μαθητές και εκπαιδευτικούς της Α΄ και Β΄ θμιας Εκπαίδευσης,
* συλλόγους, φορείς και αυτόνομους επισκέπτες

κατόπιν τηλεφωνικής επικοινωνίας ή/και ηλεκτρονικής δήλωσης συμμετοχής.

Δηλώσεις συμμετοχής στα ακόλουθα τηλέφωνα ή ηλεκτρονικά:

ΕΦΑ Πιερίας : 2351047883, 23520 33884 (Ε. Κλινάκη) & 23510 53644 (Β. Κυπριανού), efapie@culture.gr

ΚΠΕ Ανατολικού Ολύμπου, 2352022700, [kpeanol@sch.gr](mailto:kpeanol@sch.gr)

Διάρκεια δράσης: 09.00 έως 14.00.

Πληροφορίες:

ΕΦΑ Πιερίας: 2351047883, Πάρκο Λειβήθρων : 2352033884, [efapie@culture.gr](mailto:efapie@culture.gr)

ΚΠΕ Ανατολικού Ολύμπου: 2352022700, [kpeanol@sch.gr](mailto:kpeanol@sch.gr)

Φ.Δ.Ε.Δ. Ολύμπου: 2352083000, [fedolymp@otenet.gr](mailto:fedolymp@otenet.gr)

**ΝΟΜΟΣ ΠΡΕΒΕΖΑΣ**

**Εφορεία Αρχαιοτήτων Πρέβεζας**

Η Εφορεία Αρχαιοτήτων Πρέβεζας υλοποιεί τις εξής δράσεις:

1. Τόσο ο αρχαιολογικός χώρος της Νικόπολης όσο και το εν λόγω μνημείο είναι άμεσα συνδεδεμένα με το φυσικό περιβάλλον της περιοχής. Από το προσωπικό της Εφορείας θα σχεδιαστεί και θα υλοποιηθεί εκπαιδευτική δράση, στην οποία θα μπορούν να συμμετέχουν μικροί και μεγάλοι. Η δράση θα περιλαμβάνει θεματική ξενάγηση, οπτικό υλικό και διάφορες δραστηριότητες που θα ενισχύουν την διαδραστικότητα με το μνημείο και τον χώρο Κύριος στόχος της δράσης είναι η προαγωγή της βιώσιμης ανάπτυξης με την εκπαίδευση των πολιτών σε θέματα προστασίας και ανάδειξης του φυσικού περιβάλλοντος και του πολιτιστικού πλούτου της χώρας.

**Ημερομηνία εκδήλωσης: 10.06.2018**

**Ώρα εκδήλωσης: 10.00**

**Σημείο συνάντησης: Αρχαιολογικός Χώρος Νικόπολης**

**Τηλέφωνο επικοινωνίας για το κοινό: 2682089890 (**Ε. Παυλίδης,Γ. Πεταρούδα)

1. Ο Αρχαιολογικός Χώρος Νεκρομαντείου είναι άμεσα συνδεδεμένος με τον ποταμό Αχέροντα και τις πλούσιες δοξασίες που τον συνοδεύουν. Από το προσωπικό της Εφορείας Αρχαιοτήτων Πρέβεζας, αρχικά, θα πραγματοποιηθεί ξενάγηση στον αρχαιολογικό χώρο και θα ακολουθήσει βαρκάδα στο Δέλτα του Αχέροντα προσφορά της ένωσης λεμβούχων της περιοχής.

**Ημερομηνία εκδήλωσης: 10.06.2018**

**Ώρα εκδήλωσης: 11.00**

**Σημείο συνάντησης: Αρχαιολογικός χώρος Νεκρομαντείου**

**Τηλέφωνο επικοινωνίας για το κοινό:** 2682089890Εφορεία Αρχαιοτήτων Πρέβεζας & 2684041206, Αρχαιολογικός χώρος Νεκρομαντείου Σπύρος Ράπτης, Γεωργία Πεταρούδα

**ΝΟΜΟΣ ΡΟΔΟΠΗΣ**

**Εφορεία Αρχαιοτήτων Ροδόπης**

Η Εφορεία Αρχαιοτήτων Ροδόπης σε συνεργασία με τη WWF ΕΛΛΑΣ οργανώνει στο μεσαιωνικό γεφύρι του ποταμού Κομψάτου τρίωρο (3) διαδραστικό πρόγραμμα με θέμα τη συνύπαρξη των σπάνιων αρπακτικών πτηνών στην ευρύτερη περιοχή των Θρακικών Μετεώρων με το ανθρώπινο στοιχείο ανά τους αιώνες, για οικογένειες με παιδιά ηλικίας άνω των 4 ετών.

**Ημερομηνία εκδήλωσης:** Κυριακή 10 Ιουνίου 2018

**Ώρα εκδήλωσης:** 10:30 π.μ.

**Σημείο συνάντησης:** Μεσαιωνική γέφυρα Κομψάτου

**Τηλέφωνο επικοινωνίας για το κοινό:** 2531022411(Ν. Δαλακούρα)

**ΝΟΜΟΣ ΡΕΘΥΜΝΟΥ**

**Εφορεία Αρχαιοτήτων Ρεθύμνου**

Η Εφορεία Αρχαιοτήτων Ρεθύμνου συμμετέχει για έβδομη συνεχόμενη χρονιά στην δράση.

Με τη συνεργασία και την υποστήριξη τοπικών φορέων, τους οποίους ευχαριστούμε θερμά, οργανώθηκε και φέτος ένα πρόγραμμα ξεναγήσεων σε ιστορικούς τόπους και μνημεία που συνδέονται άμεσα με το φυσικό περιβάλλον.

ΠΡΟΓΡΑΜΜΑ ΕΚΔΗΛΩΣΕΩΝ

**Σάββατο 9 Ιουνίου 2018:**

* Επίσκεψη στο οροπέδιο «Γιούς Κάμπος» και τον Ι.Ν. Αγίου Ιωάννη.

Ξενάγηση

* Επίσκεψη στην Ι.Μ. Καλοείδαινας. Ξενάγηση

**Κυριακή** 10 **Ιουνίου 2018:**

* Επίσκεψη στον αρχαιολογικό χώρο Αξού, ανάβαση στην αρχαία Ακρόπολη Ξενάγηση
* Επίσκεψη στους βυζαντινούς ναούς

Ξενάγηση

* Επίσκεψη στον μινωικό ανακτορικό κέντρο της Ζωμίνθου

Ξενάγηση Κ. Καλομοίρης, (συνεργάτης της ανασκαφής)

Σε όλες τις εκδηλώσεις οι συμμετέχοντες θα πρέπει να έχουν μαζί τους άνετα παπούτσια και νερό.

Το πρόγραμμα ξεκινά στις 9 Ιουνίου με μετάβαση στο οροπέδιο «Γιούς Κάμπος». Το οροπέδιο, στο όρος Κέντρος βρίσκεται σε υψόμετρο 750μ., σε περιοχή χωρίς οικοδομική δραστηριότητα, με εξαιρετικά πλούσια χλωρίδα που περιλαμβάνει ενδημικά φυτά στα οποία περιλαμβάνονται είδη ορχιδέων και η κόκκινη τουλίπα (Tulipa doerfleri). Στη συνέχεια θα επισκεφθούμε το βυζαντινό ναό του Αφέντη Χριστού, που αποτελεί το καθολικό της εγκαταλελειμμένης Μονής Καλοείδαινας (14ος αιώνας μ.Χ), στο Άνω Μέρος Αμαρίου. Ο ναός βρίσκεται σε περιοχή εξαιρετικού φυσικού κάλλους, κοντά σε με πηγή, κατάφυτη με αιωνόβια πλατάνια. Ξενάγηση στο χώρο θα πραγματοποιηθεί από τον αρχαιολόγο της Εφορείας κ. Γιαπιτσόγλου.

Στις 10 Ιουνίου θα πραγματοποιηθεί επίσκεψη στον αρχαιολογικό Χώρο της Αξού, μιας από τις σημαντικότερες πόλεις της Κρήτης των ιστορικών χρόνων, ενώ στον σύγχρονο οικισμό διασώζονται οι εκκλησίες της Αγ. Ειρήνης (14ος αιώνας μ.Χ), του Αγίου Γεωργίου(13ος–14ος αιώνας μ.Χ), του Μιχαήλ Αρχαγγέλου (14ος αιώνας μ.Χ), του Αγίου Ιωάννη (14ος αιώνας μ.Χ) κ.α, σημαντικά μνημεία των βυζαντινών και μεταβυζαντινών χρόνων. Θα γίνει ανάβαση στην αρχαία Ακρόπολη και στα βυζαντινά μνημεία του οικισμού, με ξενάγηση από τους αρχαιολόγους της Εφορείας κ. Πατεράκη και Φραϊδάκη. Στη συνέχεια θα μεταβούμε στον αρχαιολογικό χώρο της Ζωμίνθου για να επισκεφθούμε το μοναδικό μινωικό ανακτορικό κέντρο που βρίσκεται σε τόσο μεγάλο υψόμετρο, όπου θα ξεναγηθούμε από τον κ. Καλομοίρη, συνεργάτη της ανασκαφέως κ. Ε. Σακελλαράκη. Η περιήγηση θα ολοκληρωθεί με την επίσκεψη στο Κέντρο Αρχαιολογικής Πληροφόρησης Γιάννη και Έφης Σακελλαράκη, στα Ανώγεια.

Ημερομηνία εκδήλωσης: **Σάββατο 9 και Κυριακή 10 Ιουνίου 2018**

Ώρα εκδήλωσης**: 9:00** (αναχώρηση λεωφορείου)

Σημείο συνάντησης**: Ρέθυμνο, ανατολική πόρτα του Δημοτικού Κήπου (έναντι δημοτικού parking)**

Τηλέφωνο επικοινωνίας για το κοινό: **28310 23653 και 28310 58842 (Γ. Κορδατζάκη)**

**ΝΟΜΟΣ ΣΕΡΡΩΝ**

**Εφορεία Αρχαιοτήτων Σερρών**

Η Εφορεία Αρχαιοτήτων Σερρών προσκαλεί το κοινό την Πέμπτη 7 και Παρασκευή 8 Ιουνίου 2018, σε μία διαδρομή στην κοιλάδα των Αγίων Αναργύρων.

Θεματική των ξεναγήσεων είναι η παρουσίαση ποικίλων αρχαιολογικών θέσεων και μνημείων από τους ύστερους βυζαντινούς έως τους νεότερους χρόνους, στη διαδρομή της κοιλάδας των Αγίων Αναργύρων. Το κοινό θα έχει την ευκαιρία να πληροφορηθεί για τις ποικίλες χρήσεις του νερού ως μέσου άμυνας, ανάπτυξης, καθώς παραγωγικών και οικονομικών δραστηριοτήτων, με σκοπό την ανάδειξη του φυσικού κάλους και της πολιτιστικής κληρονομιάς της περιοχής.

**Ημερομηνία εκδήλωσης:** Πέμπτη 7 & Παρασκευή 8 Ιουνίου 2018

**Ώρα εκδήλωσης:** 11:00 έως 12:00

**Σημείο συνάντησης:** Μεχμέτ Μπέη Τζαμί

**Τηλέφωνο επικοινωνίας για το κοινό:** 23210 21084 (Γραμματεία)

**ΝΟΜΟΣ ΤΡΙΚΑΛΩΝ**

**Εφορεία Αρχαιοτήτων Τρικάλων**

Η Εφορεία Αρχαιοτήτων Τρικάλων, διοργανώνει για το 2018 αρχαιολογικό περίπατο - περιήγηση και εκπαιδευτική δράση για σχολικές ομάδες Πρωτοβάθμιας εκπαίδευσης και το ευρύ κοινό στα μνημεία της πόλης των Τρικάλων όπως παρακάτω:

 Πέμπτη, 7 Ιουνίου 2018

Σε συνεργασία με τις Διευθύνσεις Α΄βάθμιας και Β΄βάθμιας Εκπαίδευσης Τρικάλων.

«Αρχαιολογικός περίπατος στα Τρίκαλα: γνωρίζω την πόλη μου και τα μνημεία της».

Περίπατος – διαδρομή στα αρχαία, βυζαντινά και οθωμανικά μνημεία της πόλης με σημείο έναρξης το βυζαντινό κάστρο, ξενάγηση στην αρχαία Τρίκκη και περιήγηση μέσα από τα οθωμανικά μνημεία της πόλης με κατάληξη το Κουρσούμ Τζαμί.

Xρονική διάρκεια εκδήλωσης: 9:00 – 14:00

Σημείο συνάντησης: Είσοδος του βυζαντινού Κάστρου Τρικάλων

**Παρασκευή 8 Ιουνίου 2018**

Σε συνεργασία με τις Διευθύνσεις Α΄βάθμιας και Β΄βάθμιας Εκπαίδευσης Τρικάλων.

Εκπαιδευτικό πρόγραμμα «Μια μέρα στο χαμάμ». Τα παιδιά θα ξεναγηθούν στο οθωμανικό λουτρό του συγκροτήματος Οσμάν Σαχ στο χώρο των παλιών φυλακών Τρικάλων, στη συνέχεια θα συμπληρώσουν μαζί με τους αρχαιολόγους το εκπαιδευτικό έντυπο και τέλος θα παραλάβουν εκπαιδευτικό παιχνίδι.

 Χρονική διάρκεια εκδήλωσης: 9:30 – 2

Σημείο συνάντησης: Στην είσοδο του οθωμανικού λουτρού στις παλιές φυλακές Τρικάλων

**Τηλέφωνο επικοινωνίας για το κοινό**: 24310 76647(κα Μ. Θεοφάνους, Φ. Μαντζανά)

**ΝΟΜΟΣ ΦΘΙΩΤΙΔΑΣ**

**Εφορεία Αρχαιοτήτων Φθιώτιδας και Ευρυτανίας**

**Η Εφορεία Αρχαιοτήτων Φθιώτιδας και Ευρυτανίας**, διοργανώνει για το 2018 **αρχαιολογική περιήγηση και εκπαιδευτική δράση για το ευρύ κοινό με αρχαιολογικό περίπατο και ξενάγηση στην Ι. Μ. Παμμεγίστων Ταξιαρχών στη Νεράιδα Δήμου Στυλίδας όπως παρακάτω:**

**Σάββατο 9 Ιουνίου 2018**

«Περίπατος – ξενάγηση στην Ι. Μονή Παμμεγίστων Ταξιαρχών Νεράιδας Δήμου Στυλίδας». Η δράση απευθύνεται σε ενήλικες και περιλαμβάνει περίπατο, μισής περίπου ώρας (30΄΄) από το σημείο συνάντησης έως την Ι. Μονή των Παμμεγίστων Ταξιαρχών, ξενάγηση στο Καθολικό και στον αύλειο χώρο, όπου σώζονται τμήματα των παλαιών κελιών, κτιστή δεξαμενή, κρήνη της Οθωμανικής περιόδου και ένα διώροφο κτήριο που ερμηνεύεται ως πύργος.

**Χρονική διάρκεια εκδήλωσης:** 9:30 – 11:30

**Σημείο συνάντησης:** Διασταύρωση οικισμού Νεράιδας Δήμου Στυλίδας με αγροτική οδό προς Ι. Μονή Παμμεγίστων Ταξιαρχών.

**Τηλέφωνο επικοινωνίας για το κοινό:**22310 47628 και 629 (εσωτ.: 227)

(Α. Τσόκα)

**ΝΟΜΟΣ ΦΛΩΡΙΝΑΣ**

**Εφορεία Αρχαιοτήτων Φλώρινας**

Με αφορμή την παγκόσμια ημέρα περιβάλλοντος η ΕΦΑ Φλώρινας διοργανώνει στις 7 και 8 Ιουνίου 2018 εκπαιδευτικές δράσεις πλάι σε λίμνες:

1. Στον αρχαιολογικό χώρο Πετρών Αμυνταίου, σε συνεργασία με το Σύλλογο Προστασίας Βεγορίτιδας, θα πραγματοποιηθεί εκπαιδευτική δράση με τίτλο *«Τοπία συμβίωσης: ο Αρχαιολογικός χώρος και η λίμνη των Πετρών»*. Η δράση περιλαμβάνει θεματική ξενάγηση-περιήγηση στον αρχαιολογικό χώρο Πετρών Αμυνταίου από την δρ. αρχαιολογίας- μουσειολόγο της Εφ.Α Φλώρινας Ναούμ Ελπινίκη, στη συνέχεια πεζοπορία στη λίμνη Πετρών και ενημέρωση από τον Σύλλογο Προστασίας Βεγορίτιδας. Το μοναδικό τοπίο των Πετρών Αμυνταίου αποτελεί ιστορικά σύνθεση φυσικών και πολιτιστικών μορφών και διαδικασιών. Μέσα από τη δράση επιδιώκεται η γνωριμία με τον αρχαιολογικό χώρο και το φυσικό περιβάλλον της περιοχής των Πετρών, η συνειδητοποίηση της στενής σχέσης τους και η ευαισθητοποίηση του κοινού σε θέματα προστασίας, ανάδειξης και διάσωσης της φυσικής και πολιτιστικής κληρονομιάς.

**Ημερομηνία εκδήλωσης:** 7-8 Ιουνίου 2018

**Ώρα εκδήλωσης:** 10:00

**Σημείο συνάντησης:** Αρχαιολογικός Χώρος Πετρών

**Τηλέφωνο επικοινωνίας για το κοινό:** 6945 822767 (κα Ε.Ναούμ)

2. Στη Βυζαντινή Συλλογή Αγίου Γερμανού στις Πρέσπες η εκπαιδευτική δράση, σε συνεργασία με την Εταιρεία Προστασίας Πρεσπών και το Δημοτικό Σχολείο Αγίου Γερμανού, έχει τίτλο *«Πρέσπα : Μύθος – Μίτος».* Οι συμμετέχοντες θα παρακολουθήσουν ψηφιακή προβολή, η οποία θα ξεκινά με τοπικό παραμύθι για τη δημιουργία των λιμνών. Θα παρουσιαστούν τα μνημεία της περιοχής με χρονική ακολουθία, με αναφορές σε ιστορικές πληροφορίες και με προβολή της διαχρονικής ανθρώπινης παρέμβασης στο λιμναίο περιβάλλον, η οποία υπήρξε αμφίδρομα καθοριστική. Με την ολοκλήρωση της προβολής, θα ακολουθήσει η περιήγηση στις αίθουσες της Συλλογής με τη χρήση φακέλου, στον οποίο θα περιλαμβάνονται τυπωμένα στοιχεία, για να συμπληρώσουν ανάλογα τμήματα στις ενημερωτικές πινακίδες που θα «ανακαλύψουν» στις αίθουσες. Έπεται η περιήγηση σε βυζαντινά μνημεία και τέλος κάθε παιδί θα παρουσιάσει μία καρτέλα της επιλογής του από το φάκελό του, με τελικό σκοπό να συνθέσουν ομαδικά την «προσωπική» τους εικόνα των Πρεσπών.

**Ημερομηνία εκδήλωσης:** 7-8 Ιουνίου 2018

**Ώρα εκδήλωσης:** 10:00

**Σημείο συνάντησης:** Βυζαντινή Συλλογή Αγίου Γερμανού

**Τηλέφωνο επικοινωνίας για το κοινό:** 6976680277 (Α. Τσώκας )

**ΝΟΜΟΣ ΦΩΚΙΔΑΣ**

**Εφορεία Αρχαιοτήτων Φωκίδας**

Η Εφορεία Αρχαιοτήτων Φωκίδας θα συμμετάσχει με εκδήλωση που θα περιλαμβάνει: Συνάντηση στην παλαιοχριστιανική βασιλική και στη συνέχεια επίσκεψη στο παλαιοχρι-στιανικό βαπτιστήριο, στονΙ. Ναό Μεταμόρφωσης Σωτήρος και το Κάστρο Άμφισσας.

**Ημερομηνία εκδήλωσης:**

Πέμπτη 7 Ιουνίου 2018-Παρασκευή 8 Ιουνίου 2018

**Ώρα εκδήλωσης:** 9.30-14.30

**Σημείο συνάντησης:** Παλαιοχριστιανική βασιλική

**Τηλέφωνο επικοινωνίας για το κοινό στη διάρκεια του εορτασμού:** 2265082313, 226508346 (Α. Τσαρούχα)

**ΝΟΜΟΣ ΧΑΛΚΙΔΙΚΗΣ**

**Εφορεία Αρχαιοτήτων Χαλκιδικής και Αγίου Όρους**

Η Εφορεία Αρχαιοτήτων Χαλκιδικής και Αγίου Όρους θα συμμετάσχει το τριήμερο 7, 8, και 9 Ιουνίου 2018, με περιήγηση-ξενάγηση στον αρχαιολογικό χώρο του Προφήτη Ηλία και ενημερωτική διάλεξη και στη συνέχεια, περιήγηση στο Μητροπολιτικό Ναό Αγίου Στεφάνου Αρναίας Χαλκιδικής και προβολή αρχαιολογικών ταινιών με θέμα τους δύο χώρους.

Η δράση θα ξεκινήσει με μετάβαση στον αρχαιολογικό χώρο του Προφήτη Ηλία, όπου ο αρχαιολόγος **Κλεάνθης Δούκας**, ο οποίος συμμετείχε στις εργασίες στερέωσης-αναστήλωσης, θα πραγματοποιήσει ξενάγηση στο μεσαιωνικό τείχος και θα αναφερθεί στην ιστορία του οικισμού, στην ανασκαφική έρευνα και στις στερεωτικές και αναστηλωτικές εργασίες, που πραγματοποιήθηκαν στο χώρο από την Εφορεία Αρχαιοτήτων Χαλκιδικής και Αγίου Όρους.

Στη συνέχεια οι επισκέπτες θα μεταβούν και πάλι στο Ναό του Αγίου Στεφάνου, όπου θα ακολουθήσει ενημερωτική διάλεξη από τον κ. Δούκα με θέμα τις αναστηλωτικές και στερεωτικές εργασίες.

Στο δεύτερο μέρος της δράσης θα ακολουθήσει ξενάγηση στο Μητροπολιτικό Ναό Αγίου Στεφάνου Αρναίας και στα ευρήματα των ανασκαφών της περιόδου 2005-8 στο εσωτερικό του ναού, που αποκάλυψαν τις προγενέστερες φάσεις του, από τα παλαιοχριστιανικά χρόνια μέχρι το 19ο αι. από την αρχαιολόγο **Ελένη Στούμπου-Κατσαμούρη**, η οποία επέβλεψε την ανασκαφή την περίοδο 2005-2006.

Θα ακολουθήσει στο υπερώο προβολή βίντεο διάρκειας 10'.00'' με το χρονικό των ανασκαφών, ενώ θα υπάρχει η επιλογή αφήγησης του παραμυθιού "Μια μικρή αρχαιολογική ιστορία" για τα ευρήματα της ανασκαφής, για τους μαθητές δημοτικού σχολείου, μετά από προηγούμενη συννενόηση με τα ενδιαφερόμενα σχολεία.

**Ημερομηνία εκδήλωσης:** 7, 8 και 9 Ιουνίου 2018

**Ώρα εκδήλωσης:** 9.00-12.00

**Σημείο συνάντησης:** Ιερός Ναός Αγίου Στεφάνου Αρναίας

**Τηλέφωνο επικοινωνίας για το κοινό:** 2310 285163, 23710 22060

**ΝΟΜΟΣ ΧΑΝΙΩΝ**

**Εφορεία Αρχαιοτήτων Χανίων**

**Η Εφορεία Αρχαιοτήτων Χανίων διοργανώνει δράσεις ως ακολούθως:**

1. Την **Κυριακή 10 Ιουνίου 2018** σε συνεργασία με τον Δήμο Χανίων θα πραγματοποιηθεί η δράση ***Γνωριμία με την αρχαία Απτέρα***.

Η αρχαία Απτέρα αναπτύχθηκε σε ύψωμα νότια του κόλπου της Σούδας και συγκαταλέγεται στις σημαντικές πόλεις της Δυτικής Κρήτης. Με χρηματοδοτήσεις από ευρωπαϊκά προγράμματα έχουν πραγματοποιηθεί εκτεταμένες ανασκαφικές και αναστηλωτικές εργασίες και έχουν αναδειχθεί τμήματα της επιβλητικής της οχύρωσης, δεξαμενές, λουτρικά συγκροτήματα, έπαυλη αστικού τύπου των ρωμαϊκών χρόνων που διατηρούνται σε μεγάλο ύψος. Πρόσφατα ολοκληρώθηκε η αποκατάσταση του αρχαίου θεάτρου της πόλης με όλες τις δομές που το συνοδεύουν.

Οι συμμετέχοντες μέσω της περιήγησης στα μνημεία της αρχαίας πόλης θα ενημερωθούν για τη διαχρονική ιστορία της από την έφορο επί τιμή αρχαιολόγο και ανασκαφέα του χώρου Βάννα Νινιού Κινδελή**.**

**Σημείο εκκίνηση:** Δημαρχείο Χανίων στις 10:00

**Τηλέφωνο επικοινωνίας για το κοινό:** Τμήμα Τουρισμού του Δήμου Χανίων, 2821341665

**Συμμετοχή δωρεάν. Μέγιστος αριθμός συμμετεχόντων 50 άτομα.**

**2**. Την **Κυριακή 10 Ιουνίου 2018** σε συνεργασία με το Σύλλογο Προβολής Κισάμου «Γραμβούσα» και το Δημιουργικό και Εξωραϊστικό Σύλλογο Πλατάνου η «Ενότητα». θα πραγματοποιήσει τη δράση ***Γνωριμία με το Αρχαιολογικό Μουσείο Κισάμου και την αρχαία Φαλάσαρνα*** Η δράση θα ξεκινήσει με μια ξενάγηση στο Αρχαιολογικό Μουσείο Κισάμου και στη συνέχεια θα γίνει επίσκεψη στον αρχαιολογικό χώρο Φαλάσαρνας, μια από τις σημαντικότερες αρχαίες πόλεις της Κρήτης. Η Φαλάσαρνα υπήρξε μεγάλη ναυτική δύναμη, στη δυτική ακτή του ακρωτηρίου Γραμβούσα. Το "κλειστό" λιμάνι της ήταν οχυρωμένο. Εκτός από τα οχυρωματικά έργα, διατηρούνται: στην ακρόπολη λείψανα ναών, δημοσίων κτηρίων και δεξαμενές και κατά μήκος της ανατολικής πλευράς του ακρωτηρίου και στην πεδιάδα κατάλοιπα κτηρίων. Η πόλη καταστράφηκε από τους Ρωμαίους το 67 π.Χ.. Εγκαταλείφτηκε μετά τους σεισμούς του 66μ.Χ και 365μ.Χ. και δεν ξανακατοικήθηκε.

**Σημείο εκκίνησης:** Δημοτική Αγορά Χανίων (έναντι γραφείων ΑΝΕΚ) στις 09.00 ώρα.

**Σημείο και ώρα συνάντησης στη Κίσαμο**: στις 10.00 ώρα Αρχαιολογικό Μουσείο Κισάμου

**Τηλέφωνο επικοινωνίας για το κοινό:** για δήλωση συμμετοχής 2821044418 -2821094487 (Ιδομενίτσα Μάντακα- Ελένη Καλαϊτζάκη)

**Μέγιστος αριθμός συμμετεχόντων 50 άτομα.** Δηλώσεις συμμετοχής έως Πέμπτη 7 Ιουνίου 2018.

**ΝΟΜΟΣ ΧΙΟΥ**

**Εφορεία Αρχαιοτήτων Χίου**

Η Εφορεία Αρχαιοτήτων Χίου συμμετέχει στις εκδηλώσεις με την διοργάνωση πεζοπορικής διαδρομής στα παλιά μονοπάτια που οδηγούσαν στο μοναστήρι του 11ου αιώνα, στη Νέα Μονή Χίου. Ξεκινώντας από το μοναστήρι των Αγίων Πατέρων, στο οποίο θα έχουμε μεταβεί με λεωφορείο, θα περπατήσουμε στο παλιό μονοπάτι που οδηγεί στη Νέα Μονή Χίου. Μετά την παρουσίαση των εργασιών που γίνονται στα μαρμαροθετημένα δάπεδα του Καθολικού της Νέας Μονής Χίου (έργο που εκτελείται από την Εφορεία με αυτεπιστασία στο πλαίσιο του ΕΣΠΑ 2014-2020), θα συνεχίσουμε την πεζοπορία μας στον παλιό δρόμο, με την ιδιαίτερη φυσική ομορφιά, που συνδέει την Νέα Μονή με το μοναστήρι του Αγίου Μάρκου. Η επιστροφή μας στην πόλη θα γίνει με λεωφορείο.

**Επιλεγμένο Μουσείο / Μνημείο / Χώρος:** Νέα Μονή Χίου

**Ημερομηνία εκδήλωσης: Κυριακή** 10 Ιουνίου 2018

**Ώρα εκδήλωσης:** 9.00

**Σημείο συνάντησης: Πλατεία Βουνακίου**

**Τηλέφωνο επικοινωνίας για το κοινό:** 22710 44238, 22710 44738, 22710 44650

**(**Μ. Μιχεληνάκη)